
i De Cinerella apologus 


Uxor viri divitis in morbum incidit. Moritura, filiolam ad 
lectum vocavit et ei dixit: «Cara filia, si proba et pia mane¬ 
bis, Deus bonus sempertibi aderit. Ego de caelo despiciam 
teque protegam.« Quo dicto oculos operuit et animam ex¬ 
spiravit. Puella cottidie sepulcrum matris adibat et flebat et 
proba et pia manebat. Postquam solvernussepulcrumnivi- 
bus hiemis veste alba contectum spoliavit, vir iterum fe¬ 
minam matrimonio sibi iunxit. 

Femina duas filias secum in matrimonium duxit, qua¬ 
rum cutis candida, quarum corda autem improba et pernig¬ 
ra erant. Cinerella in futurum dirum prospiciebat. Cui so¬ 
rores ex noverca susceptae: «Num vacca stulta una cum no¬ 
bis in eadem domo habitabit!? Panem edere vult, sed pan¬ 
em ei labore parari oportet - eiciamus servam culinariam!« 
Bellas vestes ei dempserunt, amiculum linteum canum ei 
induerunt, pedibus eius soleas ligneas adaptaverunt. Tum: 
«Aspicite bellam regiam virginem exornatam!« sorores ex 
noverca susceptae clamaverunt. Deinde puellam derisam 
in culinam duxerunt. Cui a mane usque ad vesperum labo¬ 
res molesti suscipiendi erant: Oportebat, ut bene mane 
surgeret, aquam ferret, ignem faceret atque aleret, cibos co¬ 
queret, lintea lavaret. Praeterea sorores quidquid aegritudi¬ 
nis, quam afferre ei possent, afferebant, miserandam illu¬ 
debant, pisa et lentes in cinerem iniciebant, ut misera legu¬ 
mina colligeret. Vesperi lassitudine confecta lecto privata 
est et iuxta focum in cinere cubare debebat. Cum speciem 
pulveream et sordidam praeberet, »Cinerella« appellabatur. 

Quondam accidit, ut pater mercatum appetiturus esset. 
E privignis quaesivit, quae dona sibi afferri vellent. «Bella 

vestimenta« prima, «margaritae et gemmae« secunda dixit. 
«At tu, Cinerella, quid vis tibi afferam?« - «Pater, primum 
ramulum, quem domum revertens petaso tanges, mihi 
quaeso defringe.« Sororibus ex noverca susceptis igitur bel¬ 
la vestimenta, margaritas, gemmas emit rediensque, cum 
equo per dumetum virens veheretur, coryli ramulus eum 
tetigit petasumque eius a capite destrinxit. Ramulum 
defregit et secum duxit. Domum reversus privignis, quae 
optaverant, Cinerellaeque coryli ramum donavit. Cui gra¬ 
tiis actis Cinerella ad sepulcrum matris iit, ramum sevit, 
lacrimis profudit, quibus sarmen aspersit. Quod sarmen 
crevit bellaque arbuscula ex eo facta est. Quam Cinerella ter 
cottidie appetebat. Flebat atque orabat et numquam non 
avicula alba ad arbusculam volabat. Quotienscumque Cine¬ 
rella dicebat, quae optaret, avicula optata de arbuscula ei 
deiciebat. 

Nunc factum est, ut rex diem festum triduanum insti¬ 
tueret, ad quem omnes bellae virgines in regno habitantes 
invitatae erant, ut filius eius sponsam sibi eligeret. Sorores 
ex noverca susceptae ex invitatione magnam laetitiam 
ceperunt. Cinerellam advocaverunt. Cui «Pecte comam 
nostram«, inquiunt, «calceos purga, fibulas firma. Diem 
festum in domo regia enim celebrabimus.« Cinerella dicto 
sororum audivit, flevit autem, quod etiam libenti animo 
saltatum isset. Novercam rogavit, ut et ipsa veniam salta¬ 
tum eundi acciperet. Sed illa: »Cinerella«, inquit, «re verane 
pulvere sordibusque sparsa nuptiis interesse vis? Nec habes 
vestimenta nec calceos ad saltandum idoneos.« Cum autem 
implorare non desisteret, noverca postremo dixit: «Lancem 
lentium in cinerem infudi. Si lentes intra duas horas elege¬ 
ris, tibi una nobiscum venire licebit.« Puella per posticum 

in hortum iit et clamavit: «Venite, columbellae placidae, 
turtures, omnes aviculae caelum incolentes, adiuvate me ad 
lentes separandas et iniciendas: 
in patinam bonas 
in iugulum malas.« 

Primum duae columbulae albae, tum turtures per fe¬ 
nestram in culinam volaverunt, deinde omnes caeli avicu¬ 
lae stridorem edentes involaverunt et circum cinerem con¬ 
sederunt. Columbulae capitula demiserunt et - pic pic pic - 
laborare coeperunt. Tum et ceterae - pic pic pic - ad opus 
aggressae sunt et bona granula electa in patinam immise¬ 
runt. Vix hora transierat, cum labore acto omnes rursus 
avolaverunt. Puella perlaeta novercae patinam apportavit 
spe ducta se nunc cum sororibus nuptiis interesse posse. 
Haec autem: «Minime vero, Cinerella«, inquit, «non habes 
vestimentasaltandiqueimperitaes: Omnes ludibrio te ha¬ 
bebunt^ Cinerella cum lacrimas effunderet, noverca: «Si 
inter horam«, inquit, «duas patinas lentium e cinere ele¬ 
geris, tibi nos comitari licebit.« Secum cogitabat: «Hoc 
numquam terrarum fieri potest.« Postquam noverca duas 
patinas lentium in cinerem infudit, puella per posticum in 
hortum cucurrit et clamavit: «Venite, columbellae placidae, 
turtures, omnes avi cellae caelum incolentes, adiuvate me 
ad lentes separandas et iniciendas: 
in patinam bonas 
in iugulum malas.« 

Primum duae columbulae albae, tum turtures per fe¬ 
nestram in culinam volaverunt, deinde omnes caeli avicu¬ 
lae stridorem edentes involaverunt et circum cinerem con¬ 
sederunt. Columbulae capitula demiserunt et - pic pic 
pic - laborare coeperunt. Tum et ceterae - pic pic pic - ad 

opus aggressae sunt et bona granula electa in patinas im¬ 
miserunt. Nulla semi-hora temere intercessit, cum labore 
acto omnes rursus avolaverunt. Puella perlaeta novercae 
patinas apportavit spe ducta se nunc cum sororibus nupti¬ 
is interesse posse. Haec autem: «Nihil proficies«, inquit, 
«nobiscum venire non potes, quia vestimenta non habes et 
saltandi imperita es: nos tui puderet.« His verbis tergum ei 
obvertit et cum suis filiis superbis se proripuit. 

Cum sola domi erat, Cinerella ad sepulcrum matris sub 
corylo situm iit et dixit: 

«Arbuscula, amabo te, 

aurea veste orna me.n 

Avicula vestem auream et argenteam et calceos bombyce 
argentoque distinctos ei de corylo deiecit. Raptim vestem 
sibi induit et saltatum iit. Sorores et noverca autem eam 
non recognoscebant. Putabant hanc puellam bellissimam 
veste aurea ornatam reginam exteram neque Cinerellam 
esse. Quam domi in culina sordida sedere lentesque e cine¬ 
re excipere opinione ducebantur. Regis filius Cinerellam 
petivit, manu duxit, ad saltandum invitavit. Aut cum ea, 
quam continuo manu tenebat, aut cum nulla saltare cupie¬ 
bat. Omnibus eam ad choream dandam invitaturis dixit: 
«Haec mecum tantum saltabit.« 

Usque ad vesperum saltavit. Cum domum capesseret, rex 
ei dixit: «Tecum ibo, te comitabor.« Percontari enim quis es¬ 
set voluit. Haec autem effugit et columbarium appetivit. 
Regis filius exspectavit dum pater eius venerit. Cui dixit 
puellam ignotam in columbarium intravisse. Vetulus se- 
cum: «Fieri potest, ut de Cinerella agatur.« Ascia et dolabra 
columbarium destruxit - nemo autem in eo inerat. Cum in 
casam intrarent, Cinerellam veste sordida indutam in cinere 

sedentem lucernulamque modice in fumario lucentem vi¬ 
derunt. Cinerella cito e postico columbarii exsiluerat, co¬ 
rylum appetiverat, bellam vestem sibi exuerat, in sepulcro 
matris deposuerat. Veste ab ave amota in cinere amiculo lin¬ 
teo cano vestita consederat. 

Postridie, cum sollemnia de integro inciperent, parenti¬ 
bus sororibusque absentibus, Cinerella ad corylum cucurrit 
et dixit: 

«Arbuscula, amabo te, 

aurea veste orna me.« 

Avis vestem multo superbiorem deiecit quam illam diei su¬ 
perioris. Cum hac veste induta ad sollemnia appareret, om¬ 
nes pulchritudinem eius mirati sunt. Regis filius autem, qui 
adventum eius exspectaverat, cito manu eam duxit et unice 
saltavit cum ea. Omnibusbellam puellam ad choream dan¬ 
dam invitaturis dixit: «Haec mecum tantum saltat.« Cum 
vesperasceret, Cinerella aufugit. Regis filius eam secutus 
est, ut videret quam casam appeteret, sed anguilla citior 
elapsa est et in hortum post casam evanuit. Quo in horto 
magna arbor erat, quae pulcherrima pira ferebat. In ramos 
eius ascendit perniciter ut sciurus, et regis filius nesciebat, 
quo aufugisset. Exspectavit dum pater eius venerit. Cui: 
«Puella ignota aufugit«, inquit. «Puto eam in pirum insiluis- 
se.« Pater secum: «Fieri potest, ut de Cinerella agatur.« Ascia 
et dolabra arborem cecidit, sed nemo in illa sedebat. Cum in 
culinam intrarent, Cinerellam veste sordida ut semper in¬ 
dutam in cinere iacentem viderunt. De parte postica arboris 
desiluerat, vestem bellam avi in corylo sedenti rettulerat, 
amiculum linteum canum rursus sibi induerat. 

Tertio die parentibus sororibusque absentibus Cinerella 
iterum sepulcrum matris appetivit arbusculaeque dixit: 

«Arbuscula, amabo te, 
aurea veste orna me.« 

Avis vestem ei deiecit - splendidiorem et lucidiorem num- 
quam antea habuerat. Et calcei omnino auri colore erant. 
Cum hac veste induta ad sollemnia matrimonialia appare¬ 
ret, omnes admiratione affectos lingua defecit. Regis filius 
cum ea tantum saltavit. Si quis ad saltandum eam invitavit, 
dixit: «Haec mecum tantum saltat.« 

Cum vesperasceret, regis filius Cinerellam aufugientem 
domum comitari voluit. Quae autem tam cito elapsa est, ut 
eam cursu sequi non posset. Regis filius callidus autem sca¬ 
lis picem induci iusserat. Cum puella deorsum curreret, 
calceus sinister haesit. Regis filius calceolum aureum, qui 
erat lautus et concinnus, sublevavit. Postridie virum adiit, 
cui dixit: «Nullam aliam in matrimonium collocabo nisi 
eam, cuius pes huic calceo aptus sit.« Cum haec audirent, 
sorores exsultaverunt, nam pedes pulchros habebant. 
Maxima natu matre adstante ad calceum sumendum cubi¬ 
culum appetivit. Sed calceus nimis parvus erat, pollicem 
pedis non capiebat. Mater filiae cultrum porrexit et dixit: 
«Fac pollicem amputes! Cum regina facta eris pedibus ire 
noniam debebis.« Puella sibi pollicem abscidit, pedem in 
calceum vi immisit, dolorem suppressit, regis filium ad 
fores stantem adiit. Qui cum marita futura abequitavit. 
Cum equo sepulcrum praeterveherentur, duae columbellae 
in corylo sedentes clamaverunt: 

«Gu-gurru-gu, gu-gurru-go, 
eruor inest in calceo. 

Qui certe non est feminae 
pede tam magno praeditae.« 

Cum oculos in pedem eius coniceret, regis filius sangui- 

nem ex eo effluentem conspexit. Equum circumegit et 
falsam maritam domum reduxit. Hanc non rectam esse 
dixit. Tum alteram sororem calceum sumere rogavit. Quae 
ad eum sumendum cubiculum appetivit. Calceus pollices 
capiebat, sed calx nimis magna erat. Mater filiae cultrum 
porrexit et dixit: «Partem calcis abscide! Cum regina facta 
eris pedibus ire noniam debebis.« Puella partem calcis 
abscidit, pedem in calceum vi immisit, dolorem suppressit, 
regis filium ad fores stantem adiit. Qui cum marita futura 
abequitavit. Cum equo sepulcrum praeterveherentur, duae 
columbellae in corylo sedentes clamaverunt: 
»Gu-gurru-gu, gu-gurru-go, 
eruor inest in calceo! 

Qui certe non est feminae 
pede tam magno praeditae.» 

Regis filius oculos in pedem coniecit, cruorem ex eo efflu¬ 
entem tibialiaque alba rubefientia vidit. Equum circumegit 
et falsam maritam domum reduxit. «Neque haec recta est«, 
dixit. «Nonne tertiam filiam habes?« - «Nihil sane«, vir di¬ 
xit, «parvam tantum sordidam Cinerellam uxoris mortuae 
filiolam - fieri autem non potest, ut ista tua desiderata sit.« 
Regis filius patrem rogavit, ut eam sursum adseendere iu- 
beret, sed noverca: «Nullo pacto« inquit, «nimis sordida est, 
in publicum prodire non potest.» Institit autem, ut veniret, 
quam ob rem Cinerella advocanda erat. Manibus et facie la¬ 
vatis regis filium adiit et caput inclinavit. Qui calceum au¬ 
reum ei porrexit. Puella in scabello consedit, pedem e gravi 
solea lignea extraxit, in calceum immisit. Qui optime sede¬ 
bat. Cum surgeret et regis filius faciem eius conspiceret, 
bellam puellam agnovit, cum qua saltaverat. »Haec«, clama¬ 
vit, «sponsa recta!» Noverca et sorores exhorruerunt et mo- 

lestia affectae palluerunt. Regis filius eam in equum impo¬ 
suit et cum ea abequitavit. Cum equo corylum praeterve¬ 
herentur, duae columbellae in eo sedentes clamaverunt: 
»Gu-gurru-gu, gu-gurru-go, 
eruor non est in calceo! 

Qui calceus amabili 
haud dubie est virgini.« 

His verbis ambae de corylo devolaverunt Cinerellaeque in 
umeris assederunt et remanserunt, alia in dextro, alia in si¬ 
nistro. 

Die sollemnium matrimonialium agendorum sorores 
insidiosae venerunt, ut blanditiis et adsentationibus bene¬ 
volentiam eius colligerent et divitiarum participes fierent. 
Cum coniuges ad ecclesiam accedentes, maxima natu a 
dextra, minima natu a sinistra, prosequerentur, columbae 
unicuique unum oculum rostro exciderunt. Columbae, 
cum ecclesiam relinquerent, maximae a sinistra, minimae a 
dextra eunti, alterum oculum rostro exciderunt. Igitur so¬ 
rores ob malitiam et fallaciam per omnem vitam caecitate 
percussae erant. 

2 De Niviella apologus 


Quondam media hieme nivibus plumeis de caelo deciden¬ 
tibus regina quaedam ad fenestram sedebat, cuius margo ex 
ebeno nigro facta erat, et suebat. Cum sueret et nives plu¬ 
meas decadentes suspiceret, acu digitum vulneravit, ex quo 
tres guttae sanguinis effluxerunt et in nivem deciderunt. 
Cum color ruber sanguinis in nive candida aspectum tam 
pulchrum praeberet, secum cogitavit: Utinam infans mihi 
esset candidus ut nix, ruber ut sanguis, niger ut margo fe¬ 
nestrae! Iam brevi post filiolam peperit, quae erat candida 
ut nix et rubra ut sanguis et quae capillos nigros ut ebenum 
habebat et quam ea de causa »Niviellam« nominabat! Infan¬ 
te parta regina mortua est. 

Anno post rex ad secundas nuptias transiit. Femina erat 
pulchra, sed etiam superba et insolens. Minime ferre pote¬ 
rat feminas, quae pulchritudine eam exsuperarent. Specu¬ 
lum mirificum habebat. Cum os suum in eo contemplaba¬ 
tur, dicebat: 

«Speculum, parieti 
quod affixum es, dic mi, 
quae in regno femina 
omnium pulcherrima.« 

Cui speculum respondebat: 

«Regina, tu toto in regno pulcherrima.« 

Quo responso contenta erat, nam sciebat speculum verum 
dicere. 

Niviella autem pubescebat et venustior fiebat. Cum sep¬ 
tem annos nata esset, bella ut dies clarus et pulchrior quam 
regina ipsa erat. Cum illa die quodam speculum suum roga¬ 
ret: 

«Speculum, parieti 
quod affixum es, dic mi, 
quae in regno femina 
omnium pulcherrima.# 

Speculum respondit: 

«Hic, regina, feminarum 
tu bellissima cunctarum. 

Sed Niviella multo te 
bellior est haud dubie.# 

Regina terrore percussa invidiaque corrosa est. Cum Ni- 
viellam conspiciebat, intestina in corpore eius rotabantur. 
Puella nimis odio ei erat. Invidia et superbia in corde eius ut 
herba inutilis luxuriari coeperunt. Die et nocte eam agita¬ 
bant. Venatorem ad sevocavit, quem puellam in silvam ab¬ 
ducere iussit, quod aspectum eius diutius non iam ferre 
poterat. Cui: «Occide eam«, inquit, «et pulmonem eius af¬ 
fer et iecur, ex quo intellegi posset te eam revera interfecis¬ 
se.# Venator voluntati reginae obtemperavit et puellam in 
silvam duxit. Cum cultro venatorio destricto cor innocens 
Niviellae perfossurus esset, puella flere coepit et «O, bone 
venator«, inquit, «parce mihi. In silvam saevam incurram 
neque umquam domum revertam.« Puella, quia tam pul¬ 
chra erat, misericordiam venatoris excitavit. Et ille: «Salu¬ 
tem pete, parva miseranda.« - «Bestiae ferae te mox come¬ 
derint#, secum cogitavit. Tamen scrupulus ex animo ei 
evulsus est, quod parvam necare non debuit. Porcellum eo 
ipso puncto temporis transcurrentem cecidit, pulmonem 
et iecur excepit, reginae attulit, ut indicium ei praeberet, e 
quo intellegi posset se imperata fecisse. Femina malitiosa 
organa a coquo in aqua sale condita cocta comedit se pul¬ 
monem et iecur Niviellae comedisse opinans. 


14 2 De Niviella apologus 



In silva magna ne musca quidem cum misera puella erat. 
Magnis angoribus pressa folia arborum spectabat plane 
ignorans quae hac in re facienda essent. Per lapides acutos 
et vepres spinosos currebat. Bestiae ferae praetereuntes ei 
dolorem non inferebant. Cucurrit usque ad vesperum in¬ 
euntem, dum sustinere se potuit. Repente parvam casel¬ 
lam conspexit, in quam intravit, ut quieti se daret. In casella 
omnia pusilla erant, sed, supra quam credibile est, concin¬ 
na et munda. Mensula mappa alba tecta septem catillulis 
exstructa erat, quorum cuique cochlearulum inerat, prae¬ 
terea septem cultellis, septem fuscinellis, septem pocellis. 
Ad parietem septem lectuli continui positi linteis niveis 
contecti erant. Niviella fame et siti pressa ex omnibus catil¬ 
lis paulum oleris et panis edit et quoque e pocillo guttam 
vini bibit, ne cenam unius solius comederet. Deinde in lec¬ 
tulo somno se tradidit. Nullus autem corpori eius apte con¬ 
veniebat. Primus nimis longus, alter nimis parvus, septi¬ 
mus corpori eius accomodatus erat. In eo se continuit, in 
fidem Dei se commisit, somnum cepit. 

Concubia nocte, postquam aes e montium cavernis eli¬ 
cuerunt, septem nani, casellae domini, domum redierunt. 
Septem candelulas suas accenderunt. Cum fieret lux, vide¬ 
runt aliquem in casella fuisse, nam res, cum casam reliquis¬ 
sent, in alio ordine redactae erant. Quorum primus: 
»Quis«, inquit, »in sellula mea sedit?« Alter: »Quis e catillo 
meo edit?« Tertius: »Quis paniculum meum arrosit?« 
Quartus: »Quis partem mei oleris edit?« Quintus: »Quis 
furcilla mea usus est?« Sextus: »Quis cultello meo usus 
est?« Septimus: »Quis e pocillo meo bibit?« Tum primus 
respexit. Cum sulcum in lecto suo videret »Quis«, inquit, 
»pedem in lectulo meo posuit?« Ceteri accurrerunt et cla- 

maverunt »Et meo in lectulo aliquis iacuit.« Cum septimus 
autem lectum suum inspiceret, Niviellam vidit in eo iacen- 
tem et dormientem. Ceteros vocavit. Qui accurrerunt, ad¬ 
miratione affecti clamaverunt, septem candelulas petive¬ 
runt, quibus Niviellam lustraverunt. »Mehercule«, clama¬ 
verunt, «Quae pulcherrima puella!« Magna laetitia perfusi 
eam non e somno suscitaverunt, siverunt in lectulo 
quiescere pergeret. Septimus nanus autem unam horam in 
singulis lectis sodalium pernoctavit. 

Primo mane Niviella somno excitata est. Cum septem 
nanos conspiceret, exhorruit. Qui autem comiter eam in¬ 
terrogaverunt: «Quid est tibi nomen?« - Et haec: «Nomen 
mihi est Niviella.« - «Qua via huc venisti?« nani rogave¬ 
runt. Quibus narravit novercam eam interfici in animo ha¬ 
buisse, venatorem autem vitae eius parcuisse. Addidit se 
totum diem cucurrisse dum casellam nanorum indagavit. 
Tum nani: «Si negotia domestica curabis, si coques, si lec¬ 
tos sternes, si lavabis, sues, texes, si ordinem et munditiam 
conservabis, apud nos manere poteris nullaque re carebis.« 
- Et Niviella: »Profecto«, inquit, «libentissimo animo« et 
apud nanos mansit. Ordinem domesticum tenebat: Mane 
nani montes appetebant ad aes et aurum e cavernis elici¬ 
endum. Cum vespere reveniebant, sciebant vespernam ad 
sumendam paratam esse. Totum diem puella sola in casella 
erat. Boni pumili his verbis eam monebant: «Cave nover¬ 
cam tuam. Quae mox sciet te hic versari. Nemini ianuam 
pulsanti aditum da!« 

Regina autem, quae, postquam, ut opinabatur, pul¬ 
monem et iecur Niviellae comedit, se denuo primam et 
pulcherrimam esse putabat, ad speculum adstitit et roga¬ 
vit: 

«Speculum, parieti 
quod affixum es, dic mi, 
quae in regno femina 
omnium pulcherrima.# 

Et speculum: 

«Hic, regina, feminarum 
tu bellissima cunctarum. 

Sed trans septem montes bella 
apud nanos Niviella 
vivit. Quae haud dubie 
multo pulchrior est te.« 

Metu perterrita est, quod non ignorabat speculum num- 
quam falsum dicere. Cognovit venatorem eam fraudavisse 
Niviellamque adhuc vivere. Rebus ita stantibus denuo occi¬ 
sionem puellae machinabatur. Dum enim pulcherrima toto 
non erat in regno, invidia corrodebatur. Postquam mali¬ 
tiam commenta est, vultum coloravit vestemque institricis 
sibi induit, ut agnosci non posset. Plane alia facta septem 
montes superavit, casellam nanorum appetivit, ianuam pul¬ 
savit, clamavit: «Bellas res venales!# Niviella per fenestram 
prospexit et «Bona femina«, inquit, «quid venale propo¬ 
nis?# - «Bonas merces, bellas merces#, respondit, «lineas 
discolores.# Quarum unam bombyce catagrapho textam de¬ 
prompsit. Niviella secum: «Huic bonae feminae simplici 
aditum dare possum.# Fores reclusit et bellam lineam emit. 
«Parvula#, vetula inquit, «Qua tu es specie! Age, sine papil¬ 
las accurate tibi compescam.# Niviella, quae nihil pravae co¬ 
gitationis erat, ante eam se posuit, ut linea recte constringe¬ 
retur. Vetula autemmiseram tanta vi constrinxit, ut spiritus 
eam deficeret. Exanimata corruit. «Pulcherima feminarum 
fuisti«, vetula inquit et foras se proripuit. 

Brevi post, hora vespertina, septem nani domum reve¬ 
nerunt. Perterriti sunt, cum suam Niviellulam in solo ia- 
centem conspicerent motu vacuam quasi mortuam. Sur¬ 
sum eam sustulerunt. Viderunt eam nimia vi constrictam 
qua re lorum secuerunt. Niviella spiritu ducto paulatim 
animum recepit. Cum nani audirent, quae evenissent: 
«Institrix ista«, inquiunt, »sine dubio regina impia erat - 
nemini aditum da nisi tecum sumus.« 

Mala femina autem, postquam domum revenit, ante 
speculum se posuit et rogavit: 

«Speculum, parieti 
quod affixum es, dic mi, 
quae in regno femina 
omnium pulcherrima.« 

Responsio iterum eadem fuit: 

«Hic, regina, feminarum 
tu bellissima cunctarum. 

Sed trans septem montes bella 
apud nanos Niviella 
vivit. Quae haud dubie 
multo pulchrior est te.« 

Cum hoc audiret, sanguis cor terrore percussum inundavit, 
nam cognovit Niviellam animum recepisse. Quae »Nunc«, 
inquit, «cogitatione assequar quomodo te perdam«. Arte 
magica, cuius perita erat, pectinem veneno imbutum para¬ 
vit. Quo facto alterius vetulae cultum induit. Septem mon¬ 
tes superavit, casellam nanorum appetivit, ianuam pulsa¬ 
vit, clamavit: «Bellas res venales!« Niviella per fenestram 
prospexit et dixit: «Procede, nemini aditum dare mihi 
licet.« «Tibi certe licebitpectinem spectare.« Quem veneno 
imbutum his verbis e fiscina exprompsit et sursum sustu- 

Iit. Puella adspectu pectinis in fraudem deducta ianuam 
aperuit. Postquam inter se de pretio convenerunt, vetula: 
»Sine te nunc recte pectam.« Cuius faciendi miseranda Ni- 
viella nil mali praesagiens vetulae facultatem dedit. Sed 
vixdum pectinem in comam immiserat, cum venenum 
profecit et puella de mentis statu deiecta decidit. Et mali¬ 
tiosa femina: »0 te omnium pulcherrimam«, inquit, «nunc 
actumst de te.« His verbis abiit. Forte fortuna vesperascebat 
septemque nani domum revenerunt. Cum Niviellam 
inanimam in solo iacentem viderent, statim novercam 
suspectam habuerunt. Casellam perscrutati sunt pecti¬ 
nemque veneno imbutum reppererunt. Vixdum e coma 
eum extraxerant, cum Niviella ad se rediit et narravit quae 
accidissent. Nani denuo eam monuerunt, ut nemini ia¬ 
nuam aperiret. 

Regina domi ante speculum se posuit et rogavit: 

«Speculum, parieti 

quod affixum es, dic mi, 

quae in regno femina 

omnium pulcherrima.« 

Idem responsum accepit: 

«Hic, regina, feminarum 
tu bellissima cunctarum. 

Sed trans septem montes bella 
apud nanos Niviella 
vivit. Quae haud dubie 
multo pulchrior est te.« 

Cum speculum haec verba dicere audiret, horruit et ira 
tremuit. Tum «Niviella moriatur«, clamavit, «ut ego ipsa 
peream.« Quo dicto occultam cellam desertam appetivit 
malumque veneno imbuit. Malum, quod buccas albas et 

rubras habebat, aspectum pulchrum praebebat. Cuicum¬ 
que, malum qui conspiciebat, edere lubebat. Qui mali qui¬ 
dem particulam tantum edebat, ad mortem se offerebat. 
Malo tincto noverca vultum coloravit vestemque rusticae 
sibi induit, septem montes superavit, casellam nanorum 
appetivit, ianuam pulsavit. Niviella caput ex fenestra emo¬ 
vit: «Septem nani mihi interdixerunt« inquit, «ne quem¬ 
quam intromitterem.« - «Nihil impedio«, rustica dixit. 
«Mala mea ad omnes casus vendam. Ecce! Unum tibi dono 
dabo.« - «Gratia recuso«, Niviella inquit, «mihi non licet 
dona accipere.« - Et vetula: «Timesne, ne malum veneno 
tinctum sit? Seco malum duas in partes: partem rubram 
ede tu, albam ego edam.« - Malum autem ita elaboratum 
erat, ut pars rubra tantum veneno tincta esset. Cum Niviel¬ 
la desiderio belli mali edendi capta rusticam de eo edere vi¬ 
deret, invitamento resistere noniam potuit manumque ad 
partem mali venenatam tendit. Vix offam in ore habuit, 
cum exanimata corruit. Regina eam oculisatrocibus intuita 
est, cachinnum sustulit, hoc dixit: «Candida ut nix, rubra 
ut sanguis, nigra ut ebenum! Nunc nani quidem te e somno 
excitare noniam poterunt.« Domum reversa speculum in¬ 
terrogavit: 

«Speculum, parieti 
quod affixum es, dic mi, 
quae in regno femina 
omnium pulcherrima.« 

Hoc tandem respondit: 

«Regina, tu toto in regno es pulcherrima.« 

Quod responsum cor invidiosum reginae aliquatenus per¬ 
mulsit et placavit. 

Cum nanuli vespere domum revenirent, Niviellam in 

solo iacentem conspexerunt ex ore animam noniam spiran¬ 
tem. Mortua erat. Puellam levaverunt, venenum quaesive¬ 
runt, castulam eius substrinxerunt, comam eius pexerunt, 
aqua et vino eam lavaverunt: sed operam frustra consump¬ 
serunt. Mortua erat, mortua manebat. In ferculo puellam 
imposuerunt, ad quod omnes consederunt, tres dies Ni- 
viellam defleverunt. Quam sepulturi erant. Cum puella au¬ 
tem speciem hominis vivi praeberet et bellae genae eius 
rubrae essent, omnes uno ore consenserunt: «Hanc humo 
nigro mandare minime possimus.» Arcam vitream perspi¬ 
cuam fieri iusserunt, Niviellam in ea imposuerunt, nomen 
eius litteris aureis arcae inscripserunt, eam filiam regiam 
esse apposuerunt. Deinde arcam in monte posuerunt, 
quam unus eorum continuo custodiebat. Bestiae quoque 
venerunt ad Niviellam deflendam, primum ulula, tum cor¬ 
vus, deinde columbella. 

Niviella diu in arca iacebat neque in tabem resolvebatur. 
Dormire videbatur, nam adhuc candida ut nix, rubra ut 
sanguis, crinibus ebeno nigrioribus erat. Accidit, ut regis 
filius in silvam incideret adque nanorum casellam pernoc¬ 
tatum veniret. Arcam in monte positam et bellam Niviel¬ 
lam in ea iacentem conspexit et quae arcae aureis litteris in¬ 
scripta erant legit. Tum nanis: «Concedite mihi arcam«, in¬ 
quit, «quaecumque poscatis vobis pro ea dabo.« Cui nani 
autem responderunt: «Nequaquam eam vendimus.« Tum 
puer regius: «Dono eam mihi date. Niviellae aspectu carens 
vivere non possum. Maxime eam honorabo et colam.« His 
verbis misericordiam nanorum commovit, qui arcam ei de¬ 
derunt. Quam regis filius servos iussit umeris asportare. 
Factum est, ut pedem ad fruticem offenderent. Mali volva 
veneno imbuta, quam Niviella mordicus abstulerat, e cer- 

vicibus elapsa est. Et iam brevi post oculos aperuit, opercu¬ 
lum arcae sursum protrusit, se errexit, revixit. «Ubinam 
terrarum sum?«, clamavit. Et regis filius laetitia effusus: 
»Mecum es«, inquit. Tum narravit, quae accidissent, et di¬ 
xit: »Tu mihi omnibus in orbe terrarum gratior. Veni me- 
cum in domum regiam patris mei. Velim te uxorem duce¬ 
re.# Niviella amore capta eum secuta est. Sollemnia nuptia¬ 
rum magno cum splendore magnaque pompa instituta 
sunt. 

Ad festum celebrandum et noverca nefaria Niviellae in¬ 
vitata est. Bellis vestimentis induta ad speculum adstitit et 
dixit: 

«Speculum, parieti 
quod affixum es, dic mi, 
quae in regno femina 
omnium pulcherrima.# 

Speculum respondit: 

«Hic, regina, feminarum 
tu bellissima cunctarum. 

Sed regina recens te 
multo bellior vera re.« 

His verbis auribus perceptis mala femina maledictum iacta- 
vit. Angor animum eius occupavit. Primum nuptiis inter - 
esse noluerat, sed utique reginam recentem videre cupie¬ 
bat. Cum in arcem intraret, Niviellam cognovit. Timore et 
terrore perculsa stabat motu carens. Et iam socci ferrei igne 
carbonis fervefacti forcipibus allati et ante eam positi sunt. 
Quibus soccis candentibus sumptis tamdiu saltare debuit 
dum mortua corruit. 

3 De Hannulo Gretulaque apologus 


Ante magnam silvam lignator cum uxore suisque duobus 
liberis vivebat. Puerulus Hannulus vocabatur, puellae no¬ 
men Gretula erat. Cum caritas increbresceret, cibaria pau- 
latim deficiebant familiaeque victum praebere vir noniam 
poterat. Nocte anxio et sollicito animo in lecto se volutabat, 
gemebat, uxori dicebat: «Quid de nobis nunc fiat? Utnam 
terrarum miseris liberis nostris victum praebeamus, si ne 
suppeditat quidem ad nos ipsos alendos?» - »Hoc, mi mari¬ 
te, mihi in mentem venit«, femina dixit. «Cras primo dilu¬ 
culo liberos in silvam densissimam ducemus. Ignem eis ac¬ 
cendemus et cuique frustum panis dabimus. Quo facto ad 
opus aggrediemur et eos solos relinquemus. Viam, quae 
domum fert, non invenientnosque eis liberati sumus.« - Et 
vir: »Non ita«, inquit, «minime hoc faciam. Non sustineo 
liberos meos solos in silva relinquere. Bestiae ferae eos in¬ 
dagarent et lacerarent.» - «O te asinum!», inquit, «re ita 
stante nos omnes fame peribimus, tu tabulas sarcophagi 
runcinare incipere iam potes.« Exercuit eum dum assensus 
est. «Tamen liberorum infelicium miseret me», vir dixit. 

Liberi fame pressi, qui obdormiscere non poterant, audi¬ 
verant quod noverca patri dixisset. Gretula effusissime fle¬ 
vit et: »Nunc«, inquit, «actum est de nobis.» - Cui: «Tace, 
Gretula«, Hannulus inquit, «noli sollicitari, ego tibi adero.» 
Postquam parentes obdormiverunt, e lectulo surrexit, ves¬ 
tem sibi induit, posticum patefecit, furtim digressus est. 
Luna clarissima lucente silices albi ante casam dispersi ut 
sestertii splendebant. Hannulus corpus inclinavit et quam 
plurimos in bursam immisit. Quo facto rediit et Gretulae 
dixit: «Bono sis animo, cara sororcula, placideque obdor- 

misce. Deus nos non deficiet.« Tum denuo corpus quieti 
dedit. 

Prima luce, iam ante solis ortum, femina venit ambos- 
que liberos dormientes excitavit. »E lecto surgite, umbrati - 
culi, in silvam eamus lignum petitum.« Tum utrique his 
verbis frustulum panis dedit: »Ecce vobis cibus meridia¬ 
nus. Quem ne confestim consumpseritis, nil amplius enim 
accipietis.# Gretula panem sub subligaculo recondidit, quia 
silices in busca Hannuli inerant. Tum cuncti in viam se 
dederunt silvamque appetiverunt. Postquam paulisper 
ierunt, Hannulus constitit casellamque respectavit, quod 
iterum iterumque fecit. Cui pater: «Quidnam spectas«, in¬ 
quit, «curnam iterum iterumque in itinere consistis? Cave 
ne pedum oblitus sis!« - Et Hannulus: «Prospecto meum 
felem catulum album, qui in tecto insidens valedicere mihi 
velit.« Sed noverca: «Homo stulte, non catulus tuus, sed sol 
matutinus est, qui in fumario se fundit.« Hannulus autem 
minime catulum retrospectaverat. Qui immo vero silices 
nitentes alium post alium e busca in viam iecerat. 

Cum mediam silvam appetivissent, pater dixit: «Nunc 
lignum petite. Ignes faciam, ne frigeatis.« Ramalia a Han- 
nulo Gretulaquelecta incensa sunt. Cum flamma flagraret, 
femina dixit: «Nunc, liberi, corpus ad ignem prosternite et 
requiescite. Nos in silvam imus lignum caesum. Labore 
confecto reveniemus vosque abducemus.« 

Hannulus Gretulaque igni assidebant. Tempore meridia¬ 
no uterque frustulum panis edit. Cum ictus securis ligneae 
auribus perciperent, credebant patrem suum prope adesse. 
Securis ligneae ictus non audiebant sed rami ad arborem ari¬ 
dam alligati, quem ventus verberabat. Post aliquantum tem¬ 
poris oculi cecideruntartoque somno liberi fatigati oppressi 

sunt. Cum demum somno excitarentur, nox caliginosa iam 
imminebat. Gretula flere coepit et »Utnam«, inquit, »e silva 
evadamus?!« - Hannulus autem eam his verbis consolatus 
est: «Exspecta paulisper. Ubi luna orietur, viam reperie- 
mus.« Postquam luna impleta est, Hannulus sororculam 
manu tenens silices sequebatur. Qui ut sestertii modo cusi 
albicabant viamque eis monstrabant. Totam per noctem 
processerunt et prima luce ad casam patris advenerunt. Ia- 
nuam pulsaverunt. Cum noverca eam aperiret et Hannulum 
Gretulamque conspiceret, dixit: «O vos liberos improbos! 
Quid tam diu in silva dormivistis? Putabamus vos noniam 
reventuros esse.« Pater autem gaudebat. Conscientia animi 
enim excruciatus erat quod eos solos reliquisset. 

Iam brevi post rursus in angustiis versabantur liberique 
nocte matrem patri in lecto iacenti hoc dicere audiverunt: 
«Omnia rursus comesa sunt. Nil nisi dimidium panem reli¬ 
quum habemus. Liberis e domo abeundumst. Remotiorem 
silvae in partem eos ducamus, ne rursus viam ex ea reperi- 
ant. Saluti nostrae consulere debemus.« Suspenso et sollici¬ 
to animo pater secum: «Melius esset si ultimum frustum 
tuis liberis impertires.« Sed uxor verbis eius aures non 
praebuit, ignominiam ei imposuit, conviciis eum consecta¬ 
ta est, misericordiam ei crimini dedit. Incepta persequenda 
sunt. Qui semel voluntati uxoris cessit, cui et iterum vo¬ 
luntati eius cedendum est. 

Liberi autem nondum dormiverant et audiverant, quae 
dicta erant. Cum parentes somnum cepissent, Hannulus 
iterum e lecto surrexit, ut iterum silices colligeret. Sed no¬ 
verca portam recluserat et Hannulus foras exire non potuit. 
His verbis autem sororculam consolatus est: «Noli lacrima¬ 
re, Gretula. Bono animo dormias, Deus bonus nobis aderit.« 

Primo iam mane noverca liberos e lectulo surgere iussit. 
Quibus frustulum panis dedit, quod minus quidem erat 
quam illud prioris diei. In via ad silvam ferens Hannulus 
panem in busca abditum friavit, saepe constitit, miculam 
omisit. Cui pater: «Hannule, cur iterum atque iterum con- 
sistis«, inquit, »cur iterum iterumque respicis? Fac viam 
tuam persequaris!« - «Oculos in meam columbulam con- 
icio, quae in tecto sedet et valedicere mihi velit«, Hannulus 
inquit. - »Asine«, noverca clamavit, «non est tua columbu- 
la, sed sol matutinus est, qui in fumario se fundit.« Sed 
Hannulus tamen miculas aliam post aliam e busca in viam 
deiecit. 

Noverca liberos in etiam remotiorem locum silvae duxit, 
ubi numquam antea fuerant. Iterum ignes facti sunt, et ma¬ 
ter: «Residete hic, liberi#, inquit. «Cum fatigamini, pau¬ 
lisper dormite - nos in silvam imus lignum caesum. Ad 
vesperum, labore confecto, reveniemus ad vos abducen¬ 
dos.# Meridie Gretula panem suam cum Hannulo partita 
est, qui pane suo viam consperserat. Tum somno oppressi 
sunt. Vesper praeteriit, sed nemo venit liberos miserandos 
abductum. Multa nocte caliginosa demum experrecti sunt. 
Hannulus sororculam his verbis consolatus est: «Luna orta 
miculas cernemus, quas dispersi. Viam, quae nos domum 
ducet, nobis monstrabunt.« Luna apparente profecti sunt, 
sed nullam miculam creverunt, quod innumerabiles aves, 
quae per silvas camposque volitant, omnes comederant. 
Hannulus Gretulae «Certe viam reperiemus«, inquit. 
Quam autem non reppererunt. Totam per noctem totum¬ 
que per diem ierunt, nec e silva evaserunt. Esuriebant, nam 
nil ad vescendum aptum praeter nonnullas bacas habebant, 
quas terra gignebat. Cum pedes lassitudine confecti one- 

rique corporis ferendo accomodati noniam essent, sub ar¬ 
borem corpus prostraverunt et connixerunt. 

Nunc tres iam dies casam patris reliquerant. Longius 
processerunt, sed magis magisque in silvam penetrabant. 
Nisi brevi tempore adiuvarentur, fame perirent. Tempore 
meridiano bellam aviculam albam in ramo sedentem con¬ 
spexerunt. Quae voce tam bella cantabat, ut consisterent et 
dulci cantui aures praeberent. Postquam cantavit, alas iac- 
tavit et praevolavit et liberi eam secuti sunt dum ad casel¬ 
lam pervenerunt, cuius in tecto consedit. Cum propius 
irent, viderunt casellam pane aedificatam et dulciis constra¬ 
tam esse. Fenestrae saccharo claro confectae erant. »Ad rem 
accedamus«, Hannulus dixit, «delectemur hoc convivio de¬ 
licatissimo. Ego particulam tecti edam, Gretula, tu fe¬ 
nestrae fragmentum comedere potes, dulci sapore est.« 
Hannulus manus sursum extendit et parvam particulam 
tecti decerpsit, ut censuram sacchari faceret. Gretula ad 
vitream quadraturam stitit et rodere coepit. Subito vox te¬ 
nuis e cubiculo foras clamavit: 

«Quis, cor-ro-ro-di-ra-sam, 
arrodit meam casam?« 

Liberi responderunt: 

«Est zephyrus, est zephyrus, 
divinus est infantulus«, 

animoque tranquillo edere perrexerunt. Hannulus, cui tec¬ 
tus gratissimus erat, magnam partem eius proripuit et Gre¬ 
tula totam vitream quadraturam extrusit, consedit, iucun- 
de cenavit. Repente porta patefacta est et femina senectute 
confecta, quae corpus baculo levabat, tarde foras exiit. Han¬ 
nulus et Gretula tantopere perterriti sunt, ut bellaria eis de 
manibus exciderent. Vetula autem capite vacillans: «Euge, 

cari liberi«, inquit, «quid vos a cursu huc deiecit? Intrate 
modo et remanete mecum. Iniuria vobis non fiet.« Utrius- 
que manum comprehendit et in casellam eos duxit. Iu- 
cundum cibum apposuit: lac, lagana saccharo obducta, me¬ 
la, nuces. Tum duos bellos lectulos linteis albis stravit. Han- 
nulus et Gretula in eis se posuerunt seque in caelo esse 
putabant. 

Vetula comitatem finxerat. Quae enim mala maga erat, 
quae liberis insidiabatur. Casellam paniferam exstruxerat 
ad eos in eam inescandos. Quos nanciscebatur necabat, co¬ 
quebat, comedebat, diem festum celebrabat. Magae oculos 
rubros habent, quibus non satis prospicere possunt. Odo¬ 
ratu sagace autem dotatae tamquam bestiae homines 
appropinquantes olfaciunt. Cum Hannulus et Gretula pro¬ 
pe accederent, eos malitiose irrisit et secum: «Captivi, qui¬ 
bus ego potita sum«, inquit, «noniam effugiant.« Primo iam 
mane, priusquam liberi somno excitarentur, e lecto surre- 
xit. Cum eos buccis rubris rotundis ornatos tam nitide dor¬ 
mientes conspiceret, admurmuravit: «Isti convivium sol¬ 
lemne mihi parabunt.« Manu macro Hannulum corripuit, 
in parvum stabulum clatratum portavit, in eo inclusit. Qui 
eiulavit et ululavit - sed frustra laboravit. Maga tum Gretu- 
lam convenit et e somno excitavit. Cui: »Surge«, inquit, 
«caro desidiosa, aquatum i, fratri tuo in stabulo incluso bo¬ 
num cibum coque, ut pinguescat. Cum pinguis fuerit, eum 
comedam.« Gretula effusissime flere coepit, sed fletus 
frustri erant, faciendum ei erat, quod mala maga iusserat. 

Venefica Hannulo miserando iucundissimos cibos co¬ 
quebat, Gretulae autem nil nisi testae cancrorum ministra¬ 
bantur. Mane vetula suspenso gradu stabululum appetebat 
et clamabat: «Hannule, digitum e cavea exsere, ut sentiam si 

satis pinguis iam es.« Hannulus ossulum autem exserebat. 
Vetula, quae oculos caligantes habebat, putabat os digitum 
esse. Mirabatur puellum pondere non crescere. Cum 
quattuor hebdomadibus effluxis Hannulus tunc etiam ma¬ 
cer maneret, maga morae impatiens diutius exspectare no¬ 
luit. »Eho, Gretula«, clamavit, «perniciter aquam pete - 
utrum Hannulus pinguis sit an macer, cras eum quanto- 
cumque pretio mactabo et coquam.« Sororcula miseratione 
digna lamentata est fletumque, cum aquam petitum iret, 
cohibere non potuit. Lacrimae de genis eius defluebant. 
«Deus bone, ades nobis!« clamavit. «Si bestiae ferae silvae 
nos comedissent, saltem coniuncti mortui essemus.« - Sed 
vetula: «Frustra eiulas«, inquit, «nihil proficies.» 

Primo mane Gretulam e lecto surgere, aenum aquarium 
suspendere, ignem facere iussit. «Primum coquemus«, 
vetula dixit, «ligna in camino iam accendi, farinam subegi.« 
Miseram Gretulam foras extrusit et ad furnum traxit, quem 
flammae iam lambebant. Tum: «Intro repe«, inquit, «et cu¬ 
ra, ut furnus ad panem intromittendum satis calefactus 
sit.« Ore furni clauso puellam in eo assatam comedere in 
animo habebat. Gretula autem veneficae consilium perspe¬ 
xit. Quae: »Nescio«, inquit, «quomodo hoc faciam, quomo¬ 
do in furnum introeam.« - Et maga: «O te fatuam», inquit, 
«os satis magnum est, ego ipsa introire possem.« His verbis 
propius iit caputque in furnum immisit. Gretula magam ic¬ 
tu afflixit omninoque in ignem detrusit. Ostiolum ferreum 
clausit et obseravit. Atrocissime ululare coepit. Sed Gretula 
abiit improbaque venefica miserrime igni cremata est. 

Gretula autem recta ad Hannulum cucurrit, stabululum 
aperuit, clamavit: «Hannule, liberati sumus, venefica mor¬ 
tua est.« More avis, cuius cavea patefit, Hannulus e stabulo 

exsiluit. Magno gaudio affecti alter collum alterius amplexu 
petivit, modo huc, modo illuc circumsiluerunt, inter se os¬ 
cula dederunt. Cum maga exanimis noniam metum eis in- 
iceret, in eius casam intraverunt. Circumquaque, in omni¬ 
bus angulis, cistae gemmis et margaritis impletae erant. Et 
Hannulus: »Hae«, inquit, «meliores quidem silicibus« 
sinumque eis refersit. Tum Gretula: »Et ego«, inquit, «ali¬ 
quid mecum domum afferre volo.« Quo dicto subligacu¬ 
lum his rebus bellulis complevit. «Nunc autem proficisca¬ 
mur. Tempus est, ut e silva excantata egrediamur«, Hannu¬ 
lus dixit. Postquam paucas horas per silvam ierunt, ad 
magnam profluentem pervenerunt. «Hanc traicere non 
possumus«, Hannulus dixit, «nec ponticulum nec pontem 
video.« - «Neque navicula vehi possimus«, Gretula respon¬ 
dit. «Ibi autem alba anas natat. Si eam auxilium rogo, adiu- 
vabit nos ad profluentem transvehendam.« Clamavit: 

«Hic, anas lepida, 

Hannes et Gretula. 

Tuis attolle nos 
umeris liberos.« 

Anaticula ex aqua egressa est, et Hannulus in umeris eius 
consedit et sororculam invitavit, ut iuxta consideret. Sed 
Gretula: «Non ita! Nimium graves sumus. Anaticula nos 
alterum post alteram transvehat.« Quodbonabestiola fecit. 
Profluente feliciter traiecta paulisper longius processerunt, 
et silva magis magisque nota eis videbatur. Demum ex lon¬ 
ginquo casam patriam creverunt. Citato gradu cucurre¬ 
runt, cellam irruerunt, in collum patris invaserunt. Qui ne 
horam quidem vivere atque anima frui poterat, ex quo libe - 
ri in silva reliquerat. Noverca autem vita exierat. Gretula 
subligaculum excussit, et gemmae margaritaeque in cella 

circumsilierunt. Hannulus iterum iterumque quot e sinu 
expromptas manu capi possent proiecit. Nunc omnibus cu¬ 
ris liberi solutique laeti convivebant. - 
Finitus est apologus, 
ibique currit musculus, 
quo capto licet cappulam 
conficere pelliceam. 

4 De Mitella rubra apologus 


Dulcis olim erat puellula, quam omnes, qui eam videbant, 
amabant. Multo maxime autem avia eam amabat, quae par¬ 
vam donis onerabat. Aliquando mitellam rubram holoseri¬ 
cam nepoti dono dedit. Quae, cum eam deceret nihiloque 
alio nisi ea vestita esse vellet, ab omnibus Rubrimitella ap¬ 
pellabatur. Quondam mater ei dixit: «Audi, Rubrimitella, 
ecce tibi aliquantum placentae lagoenaque vini. Haec aviae 
perfer. Aegrota etdebilis est hisque delectabitur. Proficisce¬ 
re priusquam sol medium orbem signaverit. Oboedienter 
recta via i, noli de ea declinare, aliter procides et lagoena 
frangetur et avia nihil auferet. Cum in casam eius intrabis, 
verbis (Salve, avia!< eam saluta priusquam omnes angulos 
inspexeris.« 

»Rem te approbante geram«, Rubrimitella matri dixit fi¬ 
demque ei dedit. Avia foris in silva habitabat, dimidiam 
partem horae a vico remota. Cum Rubrimitella ad silvam 
perveniret, in lupum incidit. Cum Rubrimitella nesciret, 
quae mala bestia iste esset, lupum non timuit. Tum ille: 
»Salve, Rubrimitella!!, inquit. »Item salveas, lupe.« - »Quo 
vadis primo iam mane, Rubrimitella?!! - «Aviam conve¬ 
nio.!! - «Quid fers sub subligaculo abditum?!! - «Placentam 
et vinum - heri placentam coximus, ut avia aegrota et debi¬ 
lis largiter se invitaret et vires reficeret.!! - «Rubrimitella, 
ubi avia tua habitat?« - «Itinere quadrantis horae per silvam 
facto casam e ius sub tribus magnis quercibus positam vide - 
bis, ibi et tres coryli sunt, ut certe scis«, Rubrimitella dixit. 
Lupus secum cogitavit: «Haec puellula tenera cibus delica¬ 
tus est sapore multo iucundiore quam vetula. Fraude ac do¬ 
lo res mihi suscipienda est, ut utramque capiam.« Paulisper 

Rubrimitellam comitatus est. Tum: »Rubrimitella«, inquit, 
»en aspice pulchros flosculos ubique florentes, cumam non 
circumspectas? Puto te ne avicularum quidem dulcem can¬ 
tum audire? Voluptatis expers meas quasi scholam appete¬ 
res neque animadvertis laetitiam atque hilaritatem in silva 
vigentes.« 

Rubrimitella oculos aperuit. Cum radios solis per arbo¬ 
res ultro citroque saltantes omniaque plena pulchrorum 
florum conspiceret, secum cogitavit: »Si horum fasciculum 
mecum adducam atque aviae dabo, magnum gaudium ei 
parabo. Mane est, in tempore adveniam.« De via declinavit 
longiusque in silvam iniit et flores carpsit. Quotiescumque 
unum carpsisset, putabat, si procederet, etiam pulchriorem 
reperturam esse. Ita magis magisque in silvam caecam in¬ 
gressa est. Lupus autem recta via casam aviae petivit fores¬ 
que pulsavit. «Quis tu?« - «Rubrimitella sum. Placentam et 
vinum tibi affero. Ostium aperi.« - «Claustrum supprime«, 
avia dixit, «ego, quae debilis atque senectute confecta sum, 
e lecto surgere non possum.« Lupus claustrum suppressit 
ostiumque patefactum est. Lupus nihil dicens recta lectum 
aviae appetivit et eam devoravit. Quo facto veste et ca¬ 
lautica eius se induit, in lecto eius recubuit, aulaea misit. 

Rubrimitella interea flores quaesiverat. Postquam tot 
carpsit quot portare posset, aviae meminerat et iter ad ca¬ 
sam eius direxit. Mirata est ostium patere. Cum in conclave 
intraTet, mire affecta est secumque cogitavit: Pro deus opti¬ 
me, quid mihi anxii animi hodie est, quae antea tam bene 
apud aviam me habeam?! »Salve« clamavit, sed responsum 
non abstulit. Tum ad lectum cucurrit et aulaea sustulit - et 
in lucem, en, prodiit avia, quae calautica faciem obtexente 
vestita mirum aspectum praebebat. «O avia, quam magnos 

habes aures!« - »Ut melius te audire possim.« - «O avia, 
quam magnos habes oculos!« - »Ut melius te videre pos- 
sim.« «O avia, quam magnas habes manus!« - »Ut melius te 
capere possim.* - »At, avia, quam ingens habes os!« - »Ut 
melius te comedere possim.« Vix lupus haec dixerat, cum 
uno impetu e lecto exsiluit et miseram Rubrimitellam de¬ 
voravit. 

Libitu carnoso expleto lupus iterum in lecto procubuit, 
obdormivit, magna voce stertere coepit. Venator, qui com¬ 
modum casam praeteribat, secum cogitavit: Quam supra 
modum strepentes anus stertentis sonitus sunt! Ab ea per¬ 
contabor num aegra sit. In conclave intravit lupumque in 
lecto iacentem vidit. «Tandem te furem hic investigo«, in¬ 
quit, nperdiu te agitavi.* Cum manum sclopeto admoturus 
esset, ad animum ei occurrit lupum aviam fortasse come¬ 
disse eamque etiam servari posse. - Glandem igniferam 
non excussit, sed forficem sumpsit, quo ventrem lupi dor¬ 
mientis insecuit. Postquam nonnullas incisuras fecit, 
mitellam rubram lucentem vidit. Cum secare pergeret, 
puella e ventre exsiluit et dixit: «Dici non potest quantope¬ 
re in ventre obscuro lupi inclusa metu perterrita essem!« 
Tum et avia, quae anhelabat, incolumis exiit. Rubrimitella 
autem cito magna saxa gestavit, quibus ventrem lupi farsit. 
Cum expergisceret, aufugere voluit. Saxa autem tam gravia 
erant, ut succumberet et de vita exiret. 

Nunc omnes pergaudebant. Venator lupo pellem detra¬ 
xit domumque tulit; avia placentam edit vinumque, quod 
Rubrimitella apportaverat, bibit etrevixit; Rubrimitella se¬ 
cum cogitavit: Numquam post dum vivam matre vetante 
de via deflectam et in silvam intrabo. 

Ad nos et affertur narratio de Rubrimitella aviae res coctas 
allatura, cui alius lupus persuasit, ut de via deflecteret. 
Quem Rubrimitella autem cauta est rectaque via processit. 
Aviae dixit se in lupum incidisse, qui vultu torvo eam aspe¬ 
xit et salvere iussit. «Nisi palam me convenisset, haud du¬ 
bie me comedisset.« - Tum avia. »Age«, inquit, «fores obse¬ 
remus, ne introire possit.« Paulo post lupus fores pulsavit et 
clamavit: «Ostium aperi, avia, Rubrimitella sum, cocta tibi 
affero.« Avia et Rubrimitella autem tacuerunt nec ostium 
aperuerunt. Caniceps aliquoties suspenso gradu circum ca¬ 
sam iit, tum in tectum insiluit. Cui in animo erat exspecta¬ 
re dum Rubrimitella vesperi domum rediret. Eam clam se¬ 
qui et nocturno tempore comedere cogitabat. Avia autem 
cognovit quod scelus machinaretur. Ante casam magnus 
alveus lapideus erat. Avia puellae dixit: «Heri, Rubrimitel¬ 
la, hillas coxi. Situlam sume aquamque, in qua fervefactae 
sunt, ad alveum porta.« Rubrimitella aquam petivit dum 
alveus plenus erat. Odor hillarum lupi nares invasit. Odo¬ 
rem scrutans de tecto despexit et collum tetendit. In tecto 
permanere non iam potuit et delabi coepit. De tecto de¬ 
lapsus est recta in magnum alveum cuius in aqua periit. 
Rubrimitella autem animo hilari domum iit neque quis¬ 
quam nunc erat, qui iniuriam ei inferre posset. 

5 De Sopitula bella apologus 


Multo ante rex reginaque vivebant, qui diem ex die dice¬ 
bant: «Utinam infantulum haberemus!« Qui autem infans 
eis natus non est. Accidit quondam, cum regina in stagno 
lavaretur, ut rana ex aqua ad ripam reperet et diceret: 
«Optatum impetrabis. Priusquam annus transierit, filiam 
paries.« Quod rana dixerat factum est reginaque puellam 
peperit, quae tam venusta erat, ut rex facere non posset, 
quin magnum diem festum institueret. Non solum omnes 
propinquos, amicos, familiares invitavit sed etiam magas 
sapientes, ut infanti faverent et amicae ei essent. Sapientia 
praeditae erant tredecim in regno eius. Quarum una autem 
domi manere debuit, cum rex duodecim tantum catillos ci¬ 
barios ex auro factos haberet. Festum magno cum splendo¬ 
re celebratum est. Quo finito magae infantem muneribus 
mirabilibus donaverunt: virtute, pulchritudine, divitiis, 
omnibus huius mundi rebus desiderabilibus. Cum undeci¬ 
ma optatum fecisset, tertia decima repente intravit. In re¬ 
gem vindicare voluit, quod ad festum eam non rogavisset. 
Nemini salutem dedit nec quemquam adspexit. Tum illa: 
«Regis filia«, inquit, «quindecimannos nata in fuso operan¬ 
do pungatur mortiferoque vulnere affecta corruat.« Nil 
aliud dicens regi tergum obvertit et ex atrio exiit. Omnes in 
terrorem coniectisunt. Forte fortuna duodecima arte magi¬ 
ca nondum usa erat. Fascinationem non irritam facere sed 
modo mitigare poterat: «Regis filia«, inquit, «ne moriatur, 
sed centum annos graviter et arte dormitet.« 

Ad suam caram filiam a calamitate defendendam toto in 
regno omnes fusos igne deleri iussit. Bonarum magarum 
autem praedictiones ad puellam pertinentes ad unam om- 

nes verae probatae sunt, nam puella tam venusta, tam vere¬ 
cunda, tam amabilis, tam sapiens erat, ut omnibus eam as¬ 
picientibus gratissima esset. Accidit, ut eius die natali 
quinto decimo rex et regina non domi versarentur puella¬ 
que sola in regia remaneret. Ubique circumcursabat concla¬ 
viaque et cellas ad libidinem inspiciebat. Demum ad tur¬ 
rem vetustam pervenit. Scalas cochleatas angustas sursum 
ascendit et ad parvam portam pervenit. In claustro clavis 
robiginosa erat. Cum eam circumageret, porta subito pate¬ 
facta est. In parvo conclavulo vetula sedebat, quae fuso 
linum nebat. Cui regis filia: «Salve, aviola«, inquit, «quid 
agis?«-Et vetula: »Neo«, inquit capitis motu nutans. «Quae 
haec est res, quae tam hilariter huc atque illuc iactetur?« 
puella rogavit. Tum fusum prehendit, quod et ipsa nere vo¬ 
lebat. Vix autem fusum tetigerat, cum carmen eventu com¬ 
probatum est puellaque digitum suum pupugit. 

Eo ipso autem puncto temporis, quo acu se vulneraret, 
in lectum, qui prope stabat, incidit et obdormivit. Et tota 
domus regia somno oppressa est, rex et regina, qui modo 
domum redierant et in atrium intraverant, omnesque aulici 
obdormiverunt. Et equi in stabulo, canes in aula, columbae 
in tecto, muscae in pariete obdormiverunt. Etiam ignis, qui 
in fornace tremulis flammis ardebat et crepabat, conticuit 
et obdormivit, et assum torreri desiit. Coquus capillos pue¬ 
ri culinarii tracturus erat, quod ille in offensionem eius in¬ 
currerat. Puerum autem dimisit et obdormivit. Et ventus 
cessavit, et in arboribus ante domum regiam ne unum qui¬ 
dem foliolum se commovit. 

Circum regiam vepres crescere coeperunt, qui tempore 
procedente magis magisque alti facti postremo totam re¬ 
giam circumtexerunt et supercreverunt, quo factum est, ut 

nihil conspici posset, ne vexillum quidem in tecto posi¬ 
tum. In regno autem fama erat bellam puellam Sopitulam 
dictam in castello dormitare. Quare interdum regum filii 
venerunt, qui per vepres in regiam penetrare conati sunt. 
Quod quidem efficere non potuerunt, nam vepres, quasi 
manus haberent, inter se amplexabantur. Iuvenes in eis 
capti non se liberare potuerunt, miserabili obitu excesser¬ 
unt. Multis annis post etiam regis filius civitatem appetivit. 
Qui senem de vepribus narrare audivit. Vir ille dixit post 
hoc dumetum castellum esse, in quo venustissima regis fi¬ 
lia nomine Sopitula ex centum annis dormiebat una cum 
rege et regina et omnibus aulicis. Et avus eius dixit multos 
iam regum filios venisse et per vepres penetrare conatos es¬ 
se. Ad unum omnes autem in vepribus implicati obitu tristi 
excesserunt. Tum adolescens: «Angoribus minime pre¬ 
mor», inquit, «bellam Sopitulam videre cupio.» Ut bonus 
senex eum dehortaretur a hoc faciendo, tamen verbis eius 
aures non praebuit. 

Centum annis praeteritis dies advenit, quo die Sopitula 
e somno rursus experrecta est. Cum regis filius vepribus 
appropinquaret, ex eis magni flores nitidi facti sunt. Qui 
ipsi se dimoverunt eique integro et incolumi transitum de¬ 
derunt. Post tergum eius rursus vepres impenetrabiles facti 
sunt. In area equos crevit et canes venaticos maculosos, qui 
omnes dormiebant. In tecto columbae capitula sua sub alis 
abdentes sedebant. Cum in domum intraret, muscas sopi¬ 
tas parieti adhaerentes vidit, coquum in culina manum tol¬ 
lentem quasi tironi alapam ducturus esset, ancillam ante 
gallinam nigram sedentem, cui plumas vulsura erat. Cum 
longius procederet, in solo oeci omnes aulicos dormientes 
iacere vidit, et supra ad sellam regiam rex et regina iacebant. 

Etiam longius processit, et omnia tam quieta erant, ut res¬ 
pirationem suam audire posset. Cum demum ad turrem 
perveniret et ostium cellulae, in qua dormiebat, aperiret, 
Sopitulam conspexit. Quae tam venusta erat, ut oculos ab 
ea avertere non posset. Corpore inclinato osculum ei dedit. 
Cum os eius os Sopitulae tangeret, puella oculos aperuit, 
somno excussa est, comiter adulescentem aspexit. Ambo 
de turri descenderunt. Rex, regina, aulici experrecti et ma¬ 
gnopere mirati sunt. Equi in area surrexerunt et ex somno 
se excitaverunt, canes venaticicaudammoventes circumsi¬ 
luerunt; columbae in tecto capitulum sub ala abditum pro¬ 
tulerunt, circumspexerunt, campos volando appetiverunt; 
muscae parietibus adhaerentes rependo discesserunt; for¬ 
nax in culina ignem traxit, tremula flamma arsit, cibum co¬ 
xit; caro assari coepit; coquus puello ululanti alapam duxit; 
ancilla ad finem plumarum gallinae evellendarum venit. 
Nunc regis filius cum Sopitula nuptias fecit. Quarum sol¬ 
lemnia regio apparatu celebrata sunt. Sponsus et sponsa us¬ 
que ad vitae finem iucunde vixerunt. 

6 De ranunculo rege seu de Henrico ferro 
vincto apologus 


Antiquis temporibus, cum optata eventu comprobabantur, 
rex vivebat, cuius filiae omnes formosissimae erant. Mini¬ 
ma natu tam quidem formosa erat, ut sol ipse, qui tanta iam 
viderat, iterum atque iterum stuperet, cum os eius radiis 
suis illustrabat. Prope domum regiam magna silva tenebri¬ 
cosa erat, qua in silva sub tilia vetusta puteus inveniebatur. 
Cum caelum aestuosum erat, regis filiola silvam appetebat 
puteique frigidi ad oram assidebat. Cum dies ei longus vi¬ 
debatur, globum aureum prehendebat, sublime iactabat, 
manu excipiebat. Quo oblectamine plurimum delectaba¬ 
tur. 

Quondam accidit, ut filiae regiae globus aureus non in 
eius manusculam, quam sursum tollebat, caderet, sed in so¬ 
lum decideret rectaque in aquam involveretur. Puella glo¬ 
bum e conspectu abeuntem oculis prosequebatur. Puteus 
ille altissimus erat, fundus videri non poterat. Filia regia 
collacrimabat, eiulabat, ululabat, angebatur. Quam lamen¬ 
tantem repente vox appellavit.» Quid rei est, regis filia ? Plo¬ 
ratus tui quemvis vel durissimum moveant!« Cum circum¬ 
spiceret, ranunculum vidit, cuius caput crassum atque de¬ 
forme ex aqua eminebat. »Ecce! Tutene, ocule torpens?!« 
dixit. «Lacrimo, quod globus meus aureus in puteum inci- 
dit.« - «Dolorem abice! Noli lacrimare!«ranunculus respon¬ 
dit. «Possum te iuvare. Quid autem mihi dabis, si tuam rem 
lusoriam e puteo prompsero?« - «Quodcumque cupias, ca¬ 
re ranuncule«, inquit, «vestes meas, margaritas, gemmas, 
coronam quidem auream capiti meo impositam.« Sed ra- 

nunculus »Nolo«, inquit, «vestes tuas, margaritas, gemmas, 
coronam auream capiti tuo impositam - volo te me amare, 
volo tibi amicus et collusor esse, volo iuxta te ad mensulam 
sedere, e catillo tuo edere, e pocello tuo bibere, in lectulo 
tuo cubare. Si haec mihi promittes, in puteum insiliam glo¬ 
bumque aureum expromam.« - Et illa: »Fiat!«, inquit, 
«quaevis optabis faciam, si globum mihi repetis.« Secum 
autem: «O sancta simplicitas! Iste ranunculus in aqua cum 
sociis suis coaxans nullius hominis amicus esse potest.« 

Postquam puella huic consilio adsenta est, ranunculus 
caput in puteo summersit, in aquam saltu se iniecit, brevi 
post revenit, globum ori in herbam exprompsit. Regis filia 
in gaudium effusa bellam rem lusoriam conspexit, terra 
sustulit, cursu se proripuit. «Mane! Mane!«, ranunculus 
clamavit, «me duc tecum, more tuo cito currendi imperitus 
sum!« Qui autem frustra maxima voce coaxavit. Puella cla¬ 
mores nihil curavit. Domum maturavit et iam mox ranun¬ 
culi, qui iterum in puteum insiluerat, oblita erat. 

Postero die, cum puella cum rege et purpuratis accubaret 
et e catillo aureo ederet, mira res umida per manus et genua 
reptans gradus marmoreos ascendit. Cum summo in gradu 
adveniret, ianuam pulsavit et clamavit: «Filia regia minima 
natu, ianuam mihi aperi!« Quae ad ianuam cucurrit, ut in¬ 
spiceret, quinam ad fores esset. Cum ianuam aperiret, ra¬ 
nunculum ante eam sedentem conspexit. Fores raptim 
obiecit animoque sollicito ad mensam iterum consedit. Cui 
rex, qui cor eius vehementer palpitantem animadvertit: 
«Filiola mea«, inquit, «quid times? Num gigas te abductu¬ 
rus ante ianuam stat?« - Et filia: «Minime vero«, inquit, «gi¬ 
gas non est, ranunculus informis et foedus est.« - «Quid 
terrarum iste te vult?« - «Care mi patercule, cum heri in 

silva prope puteum globo aureo luderem, globus in aquam 
incidit. Cum lacrimas uberes profunderem, ranunculus 
eum ex aqua deprompsit. Poposcit autem a me, ut amica 
eius fierem, quod pollicita sum. Minime putabam eum ex 
aqua exire posse. Nunc ad fores stat et intrare cupit.« Et iam 
iterum ranunculus ianuam pulsavit et clamavit: 

«Regis filia minima natu, 
ianuam aperi. 

An nescis quod heri 
mihi promiseris 
ad putei aquas frigidas? 

Regis filia minima natu, 
ianuam aperi.« 

Tum rex: «Pacta sunt servanda. I ianuam patefactum.« Cum 
puella ianuam patefaceret, ranunculus in cubiculum insi¬ 
luit vestigiis eam usque ad sellam eius consequens. Tum il¬ 
le: «In sellam impone me iuxta te.« Quod faciat rex filiae 
cunctanti imperavit. Ut primum ranunculus in sella sedit, 
mensam appetere voluit, et cum in ea sederet: »Nunc«, in¬ 
quit, «admove catillum, ut communiter cenemus.« Quod 
puella fecit, etiamsi, ut clare videri poterat, perinvita fecit. 
Ranunculus largiter se invitavit, puellam epulae fere suf¬ 
focaverunt. Postremo ranunculus dixit: «Famem et sitim 
explevi. Nunc lectulo bombycino strato me lassitudine 
confectum in cubiculum tuum porta, ut somno nos trada¬ 
mus.» Filia regis lacrimare coepit. Ranunculum frigidum 
timebat, quem bellum lectulum mundum appetiturum 
tangere non audebat. Sed rex ira inflammatus: «Noli sper¬ 
nere, qui tibi in angustiis versanti adfuit.« Duobus digitis 
caute eum cepit, sursum tulit, in angulo deposuit. Cum illa 
autem in lecto iaceret, arrepsit et dixit: «Fatigatus sum, ego 

tam bene quam tu dormire cupio - in lectum subleva me, 
nisi vis patri tuo rem enuntiem.« Ira ardens eum sublevavit 
et summa vi in parietem coniecit: »Nunc noniam mihi one¬ 
ri es, turpis bestia!« 

Cum ranunculus autem de pariete decideret, e foeda 
bestia principulus bellis oculis comibus praeditus factus 
est. Quem pater libenti animo filiae nuptum dedit. De ve¬ 
nefica malefica narravit, quae carminibus eum in aliam na¬ 
turam converterat et dixit neminem nisi regis filiam e pu¬ 
teo liberare eum potuisse. Addidit se una cum ea postero 
die regnum suum appetere velle. Tum somno oppressi 
sunt. Postridie, cum sol e somno eos excitaret, currus octo 
equis albis iunctus advenit, quorum capita struthocameli 
pennis albis ornata erant. Equos catenis aureis vinctos Hen- 
ricus principuli famulus fidus sequebatur. Cum dominus 
eius in ranunculum devotus esset, Henricus fidus maxi¬ 
mum dolorem ceperat. Cor suum tribus catenis ferreis cir¬ 
cumligaverat, ne dolore atque maestitia frangeretur. Equi 
iugales missi erant, ut regem adulescentem in regnum eius 
veherent. Henricus fidelis, qui toto pectore de salute domi¬ 
ni sui laetabatur, ambo in currum imposuit et rursus in 
currus postica parte locum cepit. Postquam nonnullos pas¬ 
sus itineris confecerunt, regis filius fragorem post tergum 
audivit, quasi aliquid fractum esset. Se convertit et clama¬ 
vit: 

«Rota fractast essedi.« 

«Minime, domine mi. 

Cordi meo vinculum 
cinctum ruptumst ferreum, 
quod eventu prospero 
fabulae tam gaudeo.« 

Duo etiam in itinere fragores auditi sunt. Regis filius num- 
quam non credidit currum diruptum iri. Sed vincula erant, 
quae de corde Henrici fidelis deciderunt, quod dominus 
eius nunc salvatus et beatus erat. 

7 De Hanne fortunato apologus 


Hannes domino, postquam septem annos apud eum servi¬ 
vit: »Domine«, inquit, «tempus, quo operas meas tibi loca¬ 
vi, finitum est. Nunc ad matrem domum redire velim. 
Mercedem quaeso persolve mihi.« Cui dominus: «Tu mihi 
semper servus fidelis atque sincerus fuisti. Operam utilem 
mihi navavisti, et operae aptam mercedem accipies.« Auri 
massam ei dedit tam magnam quam caput Hannis. Hannes 
e sinu pannum exprompsit, massam in eo involvit, umeris 
accepit, domum capessivit. Cum lente incederet pedem pe¬ 
di proponens, eques in conspectum eius venit, qui hilariter 
atque impigre equo alacri praetervehebatur. Cui Hannes: 
»Ah«, inquit, «equo vehi iucunda est res! Quasi sellae equo 
insides, nullum lapidem offendis, calceorum compendium 
facis, tamen aliqua procedis.« Eques, qui haec verba audi¬ 
verat, habenas adduxit et clamavit: «O Hannes, cur genti¬ 
um pedibus iter facis?« - Et ille: «Necesse est«, inquit. «Mi¬ 
hi globus ex auro factus domum ferendus est, sed caput 
erigere non possum, praeterea pondus umerum atterit.« - 
Cui eques: «At scin’ quid, sodes?« inquit, «Res mutemus - 
ego tibi equum meum dabo, tu mihi globum tuum dabis.« - 
«Libentissimo animo«, Hannes dixit. «Quo pondere autem 
membra fessa trahes.« Eques ex equo descendit, aurum ac¬ 
cepit, Hannem in equum ascendere iuvavit, habenas his 
verbis manui eius tradidit: «Si vis equum celeriter currat, 
lingua tibi crepandum et hop hop vociferandum est.« 

Hannes beatissimus erat, cum in equo sederet eoque li¬ 
bere et animo relaxato veheretur. Brevi tempore interiecto 
in mentem ei venit equum etiam celerius currere posse, 
qua de causa lingua crepavit et hop hop vociferatus est. 

Equus citato gradu ire coepit, et Hannes, cum minime ex¬ 
spectaverit, ab equo effusus in fossa iacebat, quae agros a 
via publica separabat. Equus aufugisset, nisi agricola, qui 
bovem agebat et cuius via viam Hannis concurrebat, fu¬ 
gientem retardavisset. Hannes ossa in ordinem redegit et 
rursus in pedes se coniecit. Qui lapsum autem aegre ferens 
agricolae: »Haud iuvat caballo vehi« inquit, »qui expavescat 
et equitem effundat, ut cervices illius frangantur. Ego 
numquam equo vehar. Mallem bovem tuam, quam gradu 
placido pone sequi possem et quae praeterea cottidie lac, 
butyrum, caseum mihi provideret. Si talem bovem habe¬ 
rem - omnia pro ea darem!« - Et agricola: «Obsequar, sis«, 
inquit, «voluntati tuae bovem que meam cum equo tuo 
mutabo.« Hannes condicionem libentissime accepit. Agri¬ 
cola in equum insiluit et quam celerrime avectus est. 

Hannes bono commercio laetans bovem aequo animo 
prae se egit. «Si panis, quo non careo, frustum edere volo, 
butyro et caseo illinere possum cum mihi cordi est. Si siti 
premor, bovem meam mulgeo eiusque lac bibo. Quid 
amplius desidero ?« Cum ad deversorium adveniret, consti¬ 
tit, laetitia perfusus omnia, quae secum habebat, cenam, 
cibum vespertinum, comedit, ultimos nummos in dimidi¬ 
um poculum cerevisiae erogavit. Tum bovem protinus egit 
vicum matris appetens. Quanto meridies appropinquabat, 
tanto calores molestiores fiebant Hannique etiam iter di¬ 
midiae horae per ericetum faciendum erat. Sudare coeperat 
linguaque sitientis palato adhaerebat. «Res facillime tractari 
potest«, Hannes secum cogitabat. «Bovem mulgebo lacte¬ 
que eius delectabor.« Bovem ad arborem aridam alligavit. 
Cum situlam non haberet, pilleum scorteum uberi suppo¬ 
suit. Quantopere autem contenderet, ne lactis quidem gut- 

ta in conspectum venit. Cum praeterea rudem se praeberet, 
bestia morae impatiens pede posteriore capiti eius plagam 
intulit tanta vi, ut pedibus titubantibus procideret et ali¬ 
quamdiu nesciret, ubi esset. Bene accidit, ut lanius ei obvi¬ 
us fieret, qui porcellum in plostello iacentem secum fere¬ 
bat. »Quaenam hae sunt res?« clamavit Hannemque leva¬ 
vit. Hannes narravit quae accidissent. Et lanius lagoenam ei 
porrigens: »Bibe«, inquit, »et remitte animum. Vacca noni- 
am lactat. Animal grande natu est ad currum trahendum 
fortasse aptum fatoque nata, ut caederetur.!! - Et Hannes: 
«Incredibile creditu«, inquitmanu in capillum sibi involans, 
«quis hoc exspectaverat!? Certe res utilis atque iucunda est 
tale animal domi iugulare - carnis causa. Ego carnem bubu¬ 
lam autem nihil curo. Non satis sucida est. Utinam porcel¬ 
lum habeam! Suilla melius sapit, ne bonorum botellorum 
obliviscar.« - Et lanius: «Age, Hannes», inquit, «tui gratia 
porcum meum cum vacca tua mutabo.!! Cui Hannes: «Ut 
Deus tibi pro benignitate gratiam referatii, inquit. Vaccam 
lanio tradidit, qui porcellum resolvit funemque, quo alliga¬ 
tus erat, manui Hannis imposuit. 

Hannes processit et mente agitavit quae omnia ex sen¬ 
tentia procederant. Molestiis ei exhibitis iterum iterumque 
statim liberatus est. Paulo post adulescentulus ei se adiun- 
xit, qui sub bracchio bellum anserem album ferebat. Cum 
colloquebantur, Hannes de sua arte e rebus inter se mutan¬ 
dis fructum capiendi narrabat. Adulescentulus dixit anse¬ 
rem convivis sollemnis baptismalis destinatum esse. Qui 
alas eius arripiens perrexit: «Sursum eum tolle, ut videas 
quo pondere valeat. Quid mirum - octo menses saginatus 
est! Qui assum anserinum morsu arripit, ei genae pingui 
sparsae detergendae sunt.« - Una manu anserem pensans 

Hannes: »Ita«, inquit, »vere gravis est, sed porcus meus non 
est sus.« Interea adulescentulus quoquoversum incerte ca¬ 
putque quatiens circumspiciebat. Tum Hanni: »Audi«, in¬ 
quit, «de porco tuo dubitandumst. In vico, per quem modo 
transii, porcus sculteti surreptus est. Quid dicam? Timeo, 
ne sit ille, quemtecum ducis. In omnes partes vicani dimis¬ 
si sunt. Faucibus premereris si cum porco te deprehende¬ 
rent, in optimo casu in carcerem includereris.« Hannes 
anxiis curis impletus: «Pro Deus optime!«inquit, «succurre 
mihi in angustiis versanti. Rerum gerendarum peritus es. 
Porcum meum accipe tuumque anserem mihi da.« - Sed 
adulescentulus: «Multum in aleam do«, respondit, «at nolo 
culpa mea in calamitatem incidas.«Funem igitur manu pre¬ 
hendit porcumque cito in iter transversum egit. Hannes 
cura liberatus nunc anserem sub bracchio ferens patriam 
appetivit. «Re diligentius explorata«, secum dixit, «e muta¬ 
tione animalium etiam fructum cepi: assum bonum, adeps, 
qui effluet - pane adipe anserino oblito tres menses ves¬ 
car -, denique bellas pennas albas, quibus cervical meum 
farciam, etsi cunis impositus non moveor, attamen obdor¬ 
miam. Mater mea toto pectore laetabitur.« 

Cum per ultimum vicum transiret, in virum, qui ferra¬ 
menta acuebat, incidit. Qui stabat ad suum carrum et can¬ 
tabat, dum rotula placide susurrat: 

«Exacuo forfices propere, 

ad motus fortunae qui moveo me.# 

Hannes substitit virumque spectavit. Quem his tandem 
verbis allocutus est: «Certe bene te habes, quia tam hilari 
animo forfices acuis.« Et ille: »Sane«, inquit, «artem qui se¬ 
quitur, raro pauper reperitur. Quoties, cum cruminam ape¬ 
rit vir, qui bene ferramenta cote acuit, pecuniam in ea repe - 

rit. Sed ubi bellum anserem emisti?« - «Quem minime emi. 
Porco commutavi.« - «Et porcum?« - «Vacca commutavi.« - 
«Et vaccam?« - «Equo commutavi.«- »Etequum?« - «Quem 
auri massa capite meo maiore mutavi.« - «Et aurum?« - 
«Em, aurum accepi quod septem annos domino operam 
utilem navavi.« - «Rem semper expedivisti«, acuminator 
respondit. «Si tibi contingit, ut mane surgendo nummos in 
marsupio sonare audias, rebus tuis consulueris.« - «Quo¬ 
modo vis hoc faciam?« Hannes rogavit. «Acuminatoremte 
fieri oportet. Tibi nihilonisicoteopusest, cetera sua sponte 
fiunt. Ecce una! In hac paulum quidem vitium inest, sed ni¬ 
hil aliud nisi anserem eius loco mihi dare debes. Rectum- 
ne?« - Cui Hannes: «Quaestio supervacanea est«, inquit, 
«homo orbis terrarum felicissimus fiam. Si marsupium me¬ 
um semper pecunia plenum est, vitam curis vacuam agere 
possum.« Anserem ei dedit et cotem accepit. »Ecce!« acu¬ 
minator inquit solitum saxum grave, quod iuxta eum iace- 
bat, sublevans: «Hic tibi etiam saxum ad pulsandum maxi¬ 
me idoneum, quo clavi curvi recti fieri possint. Quod accipe 
atque bene conserva.« 

Hannes saxum carro imposuit animoque hilari proces¬ 
sit. Oculi eius gaudio lucebant. «Fortuna secunda utor«, 
exclamavit, «omnia, quae desidero, fiunt. Terrae filius vere 
sum, fortuna me extulit.« Interea, cum ex prima luce in iti¬ 
nere fuisset, fatigari coepit. Qui et fame urgebatur, quia 
vaccae parvo emptae causa laetitia effusus penum simul 
consumpserat. Multo labore procedens perpetuo consiste¬ 
re debuit, saxis gravibus nimium tergum urentibus. Inde 
laterum non ferendorum consilium ei natum est. Cochleae 
more tarde procedens ad puteum venit, ut ibi quiesceret 
potuque frigido delectaretur. Ne saxa autem considendo 

laederet, ea caute in puteal iuxta se deposuit. Quo facto ad 
aquam bibendam se demisit, sed inconsiderate puteale ali¬ 
quantillum offendit duoque saxa in puteum inciderunt. 
Cum Hannes ea decidentia oculis cerneret, gaudio exsiluit, 
tum in genua procubuit Deoque cum lacrimis gratias egit, 
quod et hoc beneficium ei dederat eumque saxis, quae im¬ 
pedimento erant, ingeniose liberaverat, quin sibi crimini 
dare deberet. «Nusquamgentium«, clamavit, «homo me fe¬ 
licior invenitur!« Bono animo omnique onere liberatus 
currendo processit, donec domi apud matrem esset. 

8 De Lupo septemque capellis apologus 


Olim erat capra grandis natu. Haec septem capellas habe¬ 
bat, quas amabat ut mater amat liberos suos. Quondam in 
silvam pabulatum itura septem capellas advocavit et dixit: 
«Cari liberuli, silvam appetitura sum. Cavete lupum. Si 
eum intromittetis, vos omnes plane absumet. Improbus 
saepe ovem simulat, sed voce aspera pedibusque nigris 
eum noscitabitis.« Et capellae: «Cara mater«, inquiunt, «lu¬ 
pum cavebimus. Noli laborare. Bono animo discede.« Vetu¬ 
la mutivit beneque sperans iter ingressa est. 

Iam brevi post aliquis ianuam pulsavit et clamavit: «Ape¬ 
rite, liberuli, mater vestra adest, quae unicuique vestrum 
bellum donum attulit!« Ex voce aspera autem capellae lu¬ 
pum cognoverunt. Quae: «Ianuam non patefaciemus«, cla¬ 
maverunt, «tu minime mater nostra es. Quae enim vocem 
tenuem et dulcem habet. Vox tua aspera. Tu lupus es!« Lu¬ 
pus tabernarium convenit cretamque emit - qua edenda 
vocem suam tenuem reddidit. Tum rediit, ianuam pulsavit, 
clamavit: «Aperite, liberuli, mater vestra adest, quae uni¬ 
cuique vestrum bellum donum attulit!« Sed lupus pedem 
nigrum in fenestra posuerat, quod capellae viderunt. «Ia¬ 
nuam non patefaciemus«, clamaverunt, «matri nostrae nul¬ 
lo pacto pedes nigri sunt. Tu lupus es!« Lupus pistorem 
convenit et «Pedem meum offendi«, inquit, «pulticula sub¬ 
acta obline eum.« Postquam pistor pedem oblevit, molito¬ 
rem adiit et: «Pedem farina alba consperge«, inquit. Quod 
molitor recusavit secum cogitans: Lupus certe aliquem 
fraude temptaturus est. Sed lupus: «Nisi facis quod tibi 
dixi, te absumam.« Molitor metu commotus pedem eius 
farina alba oblevit. Ita homines se habent. 

Nunc lupus nequam tertio ianuam appetivit, eam pulsa¬ 
vit, dixit: «Ianuam aperite, liberali, bona matercula vestra 
domum rediit, unicuique vestrum e silva bellum donum 
attulit!« Tum capellae: «Primum pedem tuum nobis mons¬ 
tra, ut videre possimus te re vera nostram caram matercu¬ 
lam esse!« Lupus pedem in fenestra posuit. Cum pedem al¬ 
bum viderent, putaverunt omnia, quae dixit, vera esse fo¬ 
resque patefecerunt. Et lupus in casam irruit. Perterritae 
sunt seque abdere voluerant. Prima sub mensam saluit, al¬ 
tera in lectum, tertia in fornacem, quarta in culinam, quinta 
in armadium, sexta sub aqualem, septima in capsam horo¬ 
logii parieti affixiam. Lupus omnes autem investigavit et 
haud cunctanter unam post aliam devoravit praeter mini¬ 
mam natu in capsa horologii occultam, quam non repperit. 
Cum lupus famem explevisset, se amolitus est, in prato vi¬ 
ridi sub arbore corpus prostravit, obdormivit. 

Non multo post capra mater e silva domum rediit. O 
quem adspectum horridum! Ianua latissime patebat - 
mensae, sellae, scamna: omnia subversa erant; aqualis frac¬ 
tus erat, opertorium pulvinique ante lectum humi iace- 
bant. Filiolas suas quaerebat, sed nusquam reperiri po¬ 
terant. Aliam post aliam nominatim citavit, nulla autem 
respondit. Cum demum nomen minimae natu vocaret, vox 
tenuis clamavit: «Cara mamma, in capsa horologii abdita 
sum.« A matre e capsa extracta narravit lupum venisse om- 
nesque ceteras voravisse. Mente certe matrem nunc fingere 
potestis miseras filiolas deflentem. 

Postremo maerore confecta cum capella minima natu fo¬ 
ras iit. Cum ad pratum adveniret, lupus sub arbore iacebat 
et tantopere stertebat, ut rami tremerent. Ex omnibus par¬ 
tibus oculis eum perlustrabat. Repente in ventre pleno nes- 

cio quid moveri et palpitare conspexit. Deus bone, secum 
cogitavit, mei liberuli miserandi, quos cibo vespertino de¬ 
voravit, forsitan supersunt. Capellam domum redire iussit, 
ut forficem, acum, fila linea duplicata peteret. Tum mon¬ 
stro popam insecuit. Vix incisuram fecerat, cum capella 
iam capitulum eiecit. Cum insecare pergeret, sex reliquae 
alia post aliam exsiluerunt. Ad unam omnes salvae erant. 
Ne damnum quidem acceperant, quod belua eas totas de¬ 
voraverat. Laetitia elatae bonam materculam amplexatae et 
osculatae sunt et saluerunt ut vestificus sollemnia nuptia¬ 
rum celebrans. Quibus capra mater: »Nunc saxa collectum 
ite«, inquit, »ut impiae bestiae ventrem expleamus quam- 
diu sopita est.« Capellae septem festinanter quam plurima 
saxa portare possent attulerunt, quibus ventrem lupi im¬ 
pleverunt. Lupo imprudente anus ventrem incredibili velo¬ 
citate obsuit. Qui ne se quidem movit. 

Postquam lupus satis dormivit, in pedes se coniecit. 
Cum saxa, quae qui ventri inerant, magnam sitim incita¬ 
rent, ad puteum potatum ire voluit. Cum autem procedere 
et commeare inciperet, saxa in ventro colliserunt fragorem¬ 
que ediderunt. Tum lupus: 

»Quid strepitum edit in stomacho meo? 

Six insunt capellae aut saxa in eo?« 

Cum ad puteum adveniret et corpus bibendi causa inclina¬ 
ret, saxa gravia eum intro traxerunt, et miserandum in 
modum in aqua periit. Cum capellae hoc viderent, advola¬ 
verunt et: »Lupus est mortuus! Lupus est mortuus!» con¬ 
clamaverunt et laetitia perfusae cum matre sua circum pu¬ 
teum saltaverunt. 

9 De Mamma Nivali apologus 


Vidua duas filias habebat, quarum una bella et sedula, altera 
foeda et pigra erat. Cui autem filia foeda et pigra, quia 
naturalis, multo gratior erat. Privignae ut Cinerella tractatae 
omnes labores suscipiendi erant. Noverca miserandam 
puellam cottidie in via ad puteum sedentem tantam lanam 
tractare iubebat, ut sanguis e digitis efflueret. Accidit, ut tu¬ 
bulus omnino cruore respersus esset. Cum ad cruorem ab¬ 
luendum corpus super puteum inclinaret, tubulus ei e ma¬ 
no elapsus est et in eum decidit. Flevit, ad novercam cucur¬ 
rit, ei narravit quo incommodo affecta erat. Quae his verbis 
puellam vituperavit et sine misericordia ignominia affecit: 
«Tubulus e manibus tibi excidit? Fac eum expromas.« Puella 
ad puteum rediit plane nesciens quid sibi faciendum esset. 
Angore confecta in puteum insiluit, ut tubulum exprome¬ 
ret. A sensu mentis abstracta est. Cum ad sanitatem rediret, 
in bello prato erat, ubi sol se fundebat et mille flores luce¬ 
bant. Quo in prato ire perrexit. Ad furnum pervenit, qui pa¬ 
ne repletus erat. Panis autem eam imploravit: «Extrahe me, 
extrahe me, ne comburar - iam diu coctus sum.« Puella fur¬ 
num adiit palaque panem exprompsit. Quo facto longius 
progressa est. Ad arborem malis plenam delata est, quae 
eam inclamavit: «Quassa me, quate me, omnia mala mea 
matura sunt.« Puella arborem quassavit magnaque vis ma¬ 
lorum decidit. Quassavit dum omnia mala depluerant. 
Postquam ea cumulavit, iter perrexit. Postremo ad casellam 
pervenit, cuius anus per fenestram prospiciebat. Cum illa 
autem dentes nimis magnos haberet, in timorem pervenit 
et aufugere voluit. Anus autem eam voce prosecuta est: «Ne 
timueris, parvula, mane mecum. Si omnia opera domestica 

recte facies, bene te habebis. Acriter animum attende ad 
meum lectum bene seduloque sternendum etexcutendum, 
ut plumae circumvolitent et nives in terram decidant. Ego 
enim Mamma Nivalis.« Cum anus eam tam blande alloque¬ 
retur, puella animum suum confirmavit, condicionem ac¬ 
cepit, Mammae Nivali operam suam locavit. Vetula appro¬ 
bante omnes labores expediebat lectumque semper bene 
excutiebat, ut plumae nivium plumearum instar ultro 
citroque volitarent. Qua de causa iucundam vitam cum anu 
agebat, ignominias non accipiebat, cottidie elixa et assata 
edebat. Postquam aliquamdiu apud Mammam Nivalem vi¬ 
xit, tristitia quadam affecta est, cuius causam principio ne¬ 
sciebat. Denique sentivit se desiderio domus laborare. Ut 
hic multo melius se haberet quam domi, tamen desiderio 
patrii soli tenebatur. Postremo anui: «Desiderio domus af¬ 
fecta sum« inquit. «Ut quam optime me hic habeam, tamen 
diutius manere non possum, ad meos redire desidero.« Et 
Mamma Nivalis: «Gaudeo#, inquit, «te domum redire velle. 
Cum mihi ancilla fidissima fuisses, te ego ipsa sursum 
ducam.« Deinde manu eam ad magnam portam duxit. Porta 
patefacta est. Cum puella commodum sub ea staret, magna 
vis aquae aureae delapsa est. Aurum corpori eius adhaesit et 
eam plane contexit. «Hoc tibi dono do, quod tam sedula 
fuisti«, Mamma Nivalis dixit. Quae ei et tubulum dedit, qui 
in puteum inciderat. Tum porta obserata est puellaque sur¬ 
sum in terra erat haud procul ab domu matris. Cum aream 
intraret, gallus in puteale insidens cecinit: 

«Ci-ce-ri-ci, ci-ce-ri-ca, 
revenit virgo aurea.« 

In domum intravit. Cum tota auro contecta revenisset, be¬ 
nigno vultu a noverca et a sorore ex ea suscepta excepta est. 

Puella omnia, quae cognoverat, narravit. Cum mater au¬ 
diret, quomodo in possessionem divitiarum venisset, alte¬ 
ri filiae deformi inertique eandem fortunam comparare vo¬ 
luit. Quam igitur ad puteum considere et nere iussit. Ut tu¬ 
bulus cruentus fieret, digitum acu pupugit manumque 
vepribus inseruit. Tum tubulum in puteum iniecit et ipsa 
in eum insiluit. Ut altera filia ad bellum pratum pervenit et 
in eadem via ire perrexit. Cum ad furnum perveniret, panis 
rursus clamavit: «Extrahe me, extrahe me, ne comburar - 
iam diu coctus sum.« Ignava autem respondit: «Nolo fuligi¬ 
ne inquinari» et abiit. Mox ad malum pervenit, qui clama¬ 
vit: «Quassa me, quate me, omnia mala mea matura sunt.» 
Haec autem: «Plane deliras!» respondit, «Fieri potest, ut 
unum eorum in caput mihi cadat.» Tum progressa est. Cum 
ad casam Mammae Nivalis perveniret, non timuit, quia de 
eius magnis dentibus certior iam facta erat. Statim operam 
suam ei locavit. Primo die non potuit quin seduliter labora¬ 
ret. Dictis Mammae Nivalis obtemperavit, nam magnae co¬ 
piae pecuniae memor erat, quae dono ei daretur. Secundo 
die iam ignaviae se dare coepit.Tertio die socordiae et iner¬ 
tiae magis etiam se tradidit. Mane etiam e lecto surgere re¬ 
cusavit. Neque ut decet lectum Mammae Nivalis stravit ne¬ 
que alacriter excussit, ut plumae circumvolitarent. Cum 
Mammam Nivalem fugae laboris pigeret, puellam missam 
fecit. Caro desidiosa contenta fuit, nam putabat pluviam 
auream mox deiectum iri. Mamma Nivalis et eam ad por¬ 
tam duxit. Cum autem sub ea staret, loco auri aenum picis 
effusum est. Tum Mamma Nivalis: «Meritum praemium 
laboris tui nunc accipis», inquit portamque obseravit. Filia 
deses pice tecta domum revenit. Cum gallus in puteale insi¬ 
dens eam conspiceret, cecinit: 

»Ci-ce-ri-ci, ci-ce-ri-ca, 
revenit virgo picea.« 

Pix autem cuti eius in perpetuum adhaerebat, numquam 
remittebat. 

io De vestificulo animoso apologus 


Mane aestivo vestificulus in mensa sua ad fenestram posita 
sedebat. Qui bene affectus omnibus viribus atque opibus 
suebat. Rustica, quae viam descendebat, clamabat: «Bo¬ 
num ius pomarium venale! Bonum ius pomarium venale!« 
Haec verba auribus percepta iucundissime sonabant. Vesti¬ 
ficulus per fenestram perspexit et clamavit: «Sursum ad- 
scende, bona femina, hic mercem tuam vendere potes.« 
Tribus gradibus scalarum ascensis femina vestificum con¬ 
venit gravi canistro onerata, e quo aliam post aliam ollas 
ante oculos viri prompsit. Qui omnes perlustravit, sursum 
sustulit, olfecit, hoc dixit: «Ius pomarium bonum esse vi¬ 
detur. Pensa mihi quattuor semuncias, bona femina. Ut 
quadrans sit, tamen non tanti est.« Femina, quae speraverat 
se plura vendere posse, optata ei dedit. Indignabunda at¬ 
que morosa autem abiit. Sed vestificulus: «Deus ius poma¬ 
rium benedicat«, inquit, «ut vim roboremque mihi tri¬ 
buat.» His verbis panem ex armario deprompsit, in duas 
partes divisit, quarum unam iure perunxit. Tum: «Dulci 
sapore erit», inquit, «priusquam autem frustum sumam, 
thoracem laneum perficiam.» Panem iuxta se posuit, suere 
perrexit, gaudio perfusus ictus magis magisque longos fe¬ 
cit. Interea odor iuris in parietem ascenderat, quod ingen¬ 
tem vim muscarum allexit, quae gregatim consederunt. 
«Quis vos invitavit?« vestificulus quaesivit convivasque 
non invocatos fugavit. Muscas autem, quae linguam Theo- 
discam non intellegebant, minime propulsare potuit. Qua¬ 
rum plures pluresque iterum atque iterum revenerunt. 
Vestificulo bilis commota est. E capsa pannum expromp¬ 
sit, quo immisericors muscas ferivit. «Hoc vobis non im- 

pune abibit!« clamavit. Cum pannum relevaret muscasque 
recenseret, septem earum mortuas pedes sursum tenden¬ 
tes vidit. «Vir vere valens sumi, secum cogitavit fortitudi¬ 
nem suam admirans. »Tota urbs de hoc facinore forti ac 
memorabili certior fiat!« Vestificulus praepropere cingu¬ 
lum sibi confecit, quod acu verbis magnis litteris scriptis 
«Septem uno ictu« ornavit. - «Totane urbs? Nugas!«, se¬ 
cum dixit, «Totus orbis terrarum certior fiat!« Et cor eius 
gaudio vacillavit velut caudula oviculae. 

Vestificus cingulum corpori circumligavit. Mundum 
peracturus officinam suam fortitudine sua indignam esse 
putatbat. Priusquam profectus est casam pervestigavit. 
Fortasse reperiret aliquid, quod secum ducere posset. Nihil 
autem repperit nisi caseum rancidum, quem in bursam 
condidit. Ante portam avem in dumo haerentem conspe¬ 
xit, quae in bursa servata caseo comitem se adiunxit. Tum 
pleno gradu iter perrexit. Cum levis et agilis esset, lassitu¬ 
dine se confici non sentiebat. Via acclivis erat. Cum ad 
summum montem pervenisset, ingentem gigantem ibi se¬ 
dentem placideque circumspicientem oculis crevit. Quem 
vestificulus animo fidenti adiit hisque verbis allocutus est: 
«Salve, amice! Certe hic sedes ad vastum orbem terrarum 
contemplandum. Illuc iter facturus sum ad animosum me 
praestandum. Mene comitari vis?« Gigas vestificulumcon- 
temptim despexit et «Te hominem perditum! Te verbero¬ 
nem improbum!« inquit. - »Ain’ tu!« vestificulus respon¬ 
dit, malleolos vestimenti aperuit, giganti cingulum mons¬ 
travit. «Hic legere potes cuius farinae ego factus sum.« Gi¬ 
gas legit: «Septem uno solo ictu«. Quae verba gigantem in 
reverentiam inclinaverunt. Putavit vestificum septem ho¬ 
mines cecidisse. Quem autem primum experiri et tempta- 

re voluit. Saxum dextra sumpsit et compressit, ut quinque 
aquae guttae ex eo exstillarent. T\im vestificulo: »Hac in re 
me imitare«, inquit, »si viribus vales.« - Et vestificulus: 
«Nihilne amplius?«, inquit. »Hoc perfacillimum!« Quo dic¬ 
to manum in bursam inseruit, caseum mollem exprompsit, 
quem verbis «Credo hoc paululo melius fuisse« compressit, 
ut sucus efflueret. Lingua gigantem defecit. Quod viderat 
credere non potuit. 1\im saxum sustulit sursumque iecit, 
ut oculis haud cerni posset et «Hac in re me imitare«, in¬ 
quit, «anaticula ridicula!«- «Bene iactavisti«, vestificus di¬ 
xit, «sed saxum sine ullo dubio in terram deciderit. Ego sa¬ 
xum iactabo, quod numquam reveniet.« Quo dicto manum 
in bursam inseruit, avem exprompsit, sursum iecit. Avis li¬ 
bertate sua laetans sublimem abiit, evolavit, non revenit. 
«Quid tibi de hoc videtur, amice?« vestificus gigantem in¬ 
terrogavit. Et ille: «Saxa iacere haud dubie potes« inquit, 
«nunc autem experiamur si et magnum pondus portare 
potes.« Vestificulum ad ingentem quercum caesam humi 
iacentem duxit et: «Si vere viribus vales«, inquit, «iuva me 
ad arborem e silva efferendam.« - «Libenti animo te iu- 
vabo«, homuncio respondit. «Tu truncum umeris portabis, 
ego ramos et frondes portabo, quod difficilius est.« Gigas 
truncum in umeros extulit, vestificus in ramo consedit. 
Giganti, qui respicere non poterat, totius arboris vestificu- 
lique pondus portandum erat. In extrema arbore sedens 
vestificus bene affectus et hilariter cantiunculam «Vestifici 
equo evecti sunt tres« sibilando exprimebat, quasi arborem 
portare res facillima esset. Postquam gigas sarcinam gra¬ 
vem aliquantum viae traxit, iter pergere noniam potuit. 
Qui vestifico: «Audi, arbor mihi deicienda est.« Vestificus 
agiliter desiluit, ambabus manibus arborem prehendit qua- 

si eam portavisset, giganti dixit: »Tu eximiae magnitudinis. 
Tamen ne arborem quidem portare potes.« 

Iter una perrexerunt. Cum cerasum praeterirent, gigas 
cacumen arboris, quod fructibus maturissimis onustum 
erat, manibus prehendit, deorsum flexit, manui vestificuli 
tradidit, homuncionem fructus comedere iussit. Vestificu- 
lus autem nimis imbecillus erat ad arborem manu retinen¬ 
dam. Cum gigas cacumen intentum e manibus dimitteret, 
arbor una cum vestifico sublime rapta est. Et gigas, post¬ 
quam ille salvus decidit: »Erubesce«, inquit, «tibine non sa¬ 
tis vis ad tenuem virgam retenendam?« - «Vi minime ca- 
reo«, vestificulus inquit. «An putas tu re vera virum, qui 
septem uno solo ictu cecidit, hoc non posse? Arborem 
transilui, quod venatores ibi sunt, qui globos igniferos in 
dumeta mittunt. Saltu me sequere, si vales.« Gigas pericu¬ 
lum arborem transiliendi fecit, sed arborem transilire non 
potuit. In ramis haesit. Itaque et hac in re vestificulus prae¬ 
valuit. 

Gigas vestificulo: «Si tam animosus es«, inquit, «i me- 
cum in speluncam nostram et pernocta apud nos.« Vestifi¬ 
culus consensit gigantemque secutus est. Cum ad spelun¬ 
cam pervenirent, complures gigantes ad ignem sedere vi¬ 
dit, quorum quisque ovem assatam in manu tenebat et 
comedebat. Vestificulus circumspexit et secum cogitavit: 
Spelunca multo spatiosior quam officina mea est. Gigas 
lectum ei assignavit. Vestificulum in illo se imponere quie¬ 
teque satiari iussit. Lectus erat eximiae magnitudinis sta¬ 
turaeque brevitati vestificuli haud aptus, qua de re non se 
in eo imposuit sed in angulum se abdidit. Cum media nocte 
gigas opinaretur vestificulum somno sepultum esse, e lec¬ 
to surrexit, perticam ferream prehendit, lectum uno ictu 


10 De vestificulo animoso apologus 61 



perfregit putans se nanum e medio sustulisse. Multo mane 
gigantes vestificuli plane immemores silvam appetiverunt. 
Subito apparuit hilariter et audacter badissans. Gigantes 
cohorruerunt. Timuerunt, ne eos omnes effligeret et prae¬ 
cipites aufugerunt. 

Vestificulus semper in directum ire perrexit. Postquam 
diu commeavit, ad aulam domus regiae pervenit. Cum fati¬ 
gatus esset, in herba recubuit et obdormivit. Dum in ea ia- 
cet, homines venerunt, undique eum lustraverunt, verba 
cingulo incisa «Septem uno solo ictu« legebant. »Quid«, in¬ 
quiunt, «vir ille bello clarus in pace hic agit? Dominus mul¬ 
tipotens esse videtur.« Regi rem nuntiatum ierunt. Vestifi- 
cum in bello virum utilem magnique ponderis esse arbitra¬ 
bantur, qui a proficiscendo per aequa et iniqua prohibendus 
erat. Regi consilium gratissimum erat. Qui aulicum vestifi- 
culum adire iussit, ut e somno surrecto persuaderet, ut pro 
regno militiam faceret. Legatus exspectavit, ut dormitor 
oculos aperiret. Tum rogationem protulit. «Ea ipsa de causa 
huc veni«, vestificus respondit, «paratus sum ad partes regis 
sequendas.« Honorifice excepto domicilium singulare assi¬ 
gnatum est. 

Milites autem, qui vestificulum timebant, voluissent 
eum mille milia passuum remotum esse. «Quid fiat de no¬ 
bis?» inter se dicebant. «Si in certamen cum eo descende¬ 
mus, uno solo ictu septem nostrum prosternet. Nos eum 
minime aequamus.« Igitur ad unum omnes decreverunt re¬ 
gem adire et petere ab eo, ut militia eos solveret. «Nos non 
sumus huius farinae, ut viro conferre nos possimus, qui 
septem uno ictu caedere possit.« Regi molestum erat, quod 
propter unum virum omnes pedisequos perderet. Voluis¬ 
set oculos suos eum, quem libentissimo animo absolveret, 

numquam vidisse. Cui autem missionem dare non ausus 
est, quod timebat ne ille regnum appetens eum ipsum to¬ 
tumque populum occideret. Diu deliberavit, denique bo¬ 
num consilium in mentem ei venit. Legatum ad vestificu- 
lum misit ad hanc condicionem ei, viro in bello tam fortis¬ 
simo, ferendam: In silva regni eius duo gigantes habitabant, 
qui raptando, caedendo, omnia ferro ignique vastando ma¬ 
gnam calamitatem inferebant. Qui ad eos propius accede¬ 
bat, capitis periculum adibat. Si duo monstra vinceret et 
necaret, filiam unicam ei nuptum dimidiumque regni in 
dotem daret. Praeterea centum equites eum comitarentur 
et a gigantibus defenderent. »Hoc virum meae farinae 
decet«, vestificulus secum cogitabat, uregis filia regnique 
dimidium perquam raro dono offeruntur.« Tum regi: »Fi- 
at!«, inquit, «gigantes domabo nec centum equitibus mihi 
opus est - nihil est, quod extimescat, qui septem uno solo 
ictu caedit.« 

Vestificulus cum centum equitibus profectus est. Cum 
ad marginem silvae perveniret, comitibus dixit: »Remanete 
hic, rem gigantum solus expediam.« Quo dicto citato gradu 
huc et illuc circumspectans in silvam penetravit. Brevi post 
ambos gigantes conspexit - sub arbore iacebant et toto pec¬ 
tore somnum proflabant, ut rami curvarentur. Vestificulus 
sine mora bursam silicibus implevit et arborem ascendit. 
Media in arbore ramum recta supra capita dormientium 
rependo appetivit silicesque alium post alium in pectus 
unius gigantis deiecit. Diu gigas nihil sensit, sed demum 
expergefactus est, sodalem ferivit, dixit: «Quare me pel¬ 
lis?# - Et alter: «Deliras! Minime te pello.« Denuo somnum 
ceperunt. Vestificus lapidem in alterum deiecit. Qui indig¬ 
natus: «Quid hoc sibi vult?«, clamavit, »Cur silices in me 

conicis?# - Et ille iratus: «Minime conicio!«Aliquamdiu li¬ 
tigaverunt. Cum autem fatigati essent, rixam desierunt et 
denuo somnum ceperunt. Quos vestificulus autem de in¬ 
tegro lusit. Silicem maximum elegit, quem primo giganti 
summa vi in pectus iactavit. Qui nunc «modum excessis¬ 
ti !«, clamavit, quasi mente captus prosiluit, socium arbori 
ingenti impetu impegit, ut illa vacillaret. Alter par pari ret¬ 
tulit. Tantopere furore incensi sunt, ut arbores evellerent, 
alter alterum verberibus caederet, tamdiu dum demum 
ambo mortui prociderunt. Nunc vestificulus de arbore 
desiluit. Qui: «Forte fortuna arborem, in quo insidebam, 
non eradicaverunt«, inquit. «Si eam eradicavissent, sciuri 
more in aliam mihi insiliendum fuisset.« TUm gladium 
destrinxit, pectori utriuslibetnonnullas plagas graves infli¬ 
xit, equites adiit, haec dixit: «Labor actus est. Utrumque e 
medio sustuli. Acriter autem pugnatum est. Necessitate 
coacti gigantes arbores evellerunt et vim vi propulsaverunt, 
sed frustra laborat, qui viro meae farinae, qui septem uno 
solo ictu caedo, obstat.« - «TU non vulneratus es?« equites e 
vestifico quaesiverunt. Et ille: «Omnia bene evenerunt. Ne 
digito quidem me attigerunt.# Viri, qui fidem ei non habe¬ 
bant, in silvam equo invecti sunt. Viderunt gigantes cruore 
respersos et arbores evulsas circum iacentes. 

Vestificulus exegit, ut praemio a rege promisso afficere¬ 
tur. Quem autem promissi paenituitet de integro delibera¬ 
vit quomodo heroem a se amoliri posset. «Priusquam tibi 
filiam meam nuptum dimidiumque regni dabo, tibi iterum 
facinus forte ac memorabile gerendum erit. In silva equus 
unicornis vagatur, qui magnum damnum mihi infert. Qui 
tibi prius capiendus.« - Et vestificulus: »Monocerotem«, in¬ 
quit, «multo minus quidem timeo quam duos gigantes. 

Septem uno solo ictu, hoc meum est.« - Securim et funem 
secum ferens, silvam appetivit, equites eum comitantes 
extra remanere iussit. Mora ab unicornu non facta est. Iam 
brevi accucurrit et in vestificum invasit quasi missis amba¬ 
gibus eum cornu configere cogitaret. Sed vestificus: «Festi¬ 
na lente«, inquit, «ne praecipitaveris.« Constitit et impe¬ 
tum imminentem monocerotis excepit. Tum agiliter post 
arborem cucurrit. Equus unicornis in arborem irruit cor¬ 
numque tanta vi in truncum terebravit, ut ad id educen¬ 
dum vires eum deficerent. «Nunc avicula capta est« vestifi¬ 
cus dixit, e postica parte arboris provenit, faucibus mo¬ 
nocerotis funem circumligavit. Tlim securi cornum ex 
arbore excidit. Omnibus actis et perfectis bestiam abduxit 
et regi mandavit. 

Rex praemium promissum etiamnunc tribuere noluit et 
ab eo exegit, ut tertiam rem magnam gereret. Venatoribus 
adiuvantibus ante matrimonium aper ei captandus erat, qui 
magnum damnum in silva faciebat. Et vestificus: «Libenti 
animo«, inquit, «hoc perfacillimum est.« Venatores non se¬ 
cum in silvam duxit, quod eis placebat, nam aper eos iam 
saepius ita usserat, ut ex eo venando minime voluptatem 
exciperent. Cum aper vestificum conspiceret, summo fu¬ 
rore abreptus atque dentibus restrictis ad eum accurrit, ut 
eum humi prosterneret. Heros autem aufugit et in oratori¬ 
um, quod prope erat, incurrit et uno saltu e fenestra foras 
prosiluit. Porcus eum secutus erat. Qui autem foris cir¬ 
cumsiluit foremque a tergo eius violenter clausit. Bestia 
capta vasto corpore et nimis gravis erat, ut e fenestra exsili¬ 
re posset. Vestificulus venatores arcessivit, ut captivum 
suis ipsis oculis viderent. Heros autem regem convenit, cui 
nolenti volenti nunc promissum servandum erat et qui ei 

filiam et dimidium regni tradidit. Si scivisset virum non 
heroem sed vestificulum esse, aversiore quidem animo ab 
eo fuisset. Rebus ita stantibus sollemnia nuptiarum magna 
cum magnificentia paucaque laetitia celebrata sunt. Vestifi- 
culus rex factus est. 

Intermisso spatio adulescens regia nocte maritum per 
somnium haec loquentem audivit: »Age, puer, thoracem 
laneum texe bracasque sarci, aliter ulna tractim te tangam.« 
Cognovit, qua »nobili« genere iuvenis ortus esset. Mane 
postridie apud patrem questa est. Quem rogavit, ut eam a 
viro liberaret, qui nihil aliud nisi vestificus erat. Rex eam 
his verbis consolavit: «Nocte proxima dormitorium tuum 
noli obserare. Servi mei ante portam erunt. Qui in cubile 
intrabunt, somno sepultum vincient, in navem altum ap¬ 
petituram imponent.« Quod a femina comprobatum est. 
Sed regis armiger, qui omnia audiverat, iuveni favebat et 
fraudem cogitatam ei detulit. «Insidias reprimamii, vestifi- 
culus dixit. Vesperi tempore usitato cum marita cubitum 
iit. Quae, cum putaret eum obdormivisse, exsurrexit, fores 
aperuit, lectum repetivit. Vestificulus, qui se somno sepul¬ 
tum esse simulabat, clara voce clamare coepit: «Age, puer, 
thoracem laneum texe bracasque sarci, aliter ulna tractim te 
tangam. Septem uno solo ictu cecidi, duos gigantes necavi, 
equum unicornem abduxi, aprum cepi: Curnam terrarum 
istos ante portam stantes timeam!?!! Cum armigeri verba 
vestifici audirent, magno metu affecti sunt. Aufugerunt 
quasi exercitus saevissimus eos persequeretur neque quis¬ 
quam ei iniuriam inferre audebat. Itaque vestificulus per 
totam vitam rex erat et manebat. 

ii De Rumpelstiltulo apologus 


Olim molinarius vivebat. Qui pauper erat, sed pulchram fi¬ 
liam habebat. Quondam factum est, ut se in sermonem regis 
dederit. Ad auctoritatem sibi comparandam: »Mihi«, inquit, 
«filia est, quae ex stramento aurum nere potest.« Cui rex: 
«Haec mihi gratissima est ars. Si filia tua huius rei tam perita 
est ut dicis, adduc eam in regiam meam, ut experiri et 
temptare eam possim.« Cum puella ad regiam adveniret, in 
cellam stramento completam eam duxit, rhombum et sucu¬ 
lam ei dedit, hoc dixit: «Nunc ad opus aggredere. Nisi usque 
ad mane e hoc stramento aurum neveris, morte multaberis.« 
Quo dicto ipse cellam clausit puellaque sola remansit. 

Miseranda molitoris filia nunc in cella sedebat in vitae 
periculum adducta. Plane nesciebat quomodo e stramento 
aurum fieret. Timor eius in dies magis magisque crescebat. 
Flere coepit. Eo ipso puncto temporis porta patefacta est. 
Homullus intravit et dixit: «Salve, molitoris filia, curnam 
tantopere lacrimas?« - Et puella: «Eheu, mihi aurum e stra¬ 
mento nendum est, cuius artis autem ego plane inscia 
sum.« Cui homuncio: «Quid mihi dabis, si ego aurum tibi 
nebo?« - «Monile meum«, puella inquit. Homuncio ante 
rhombum assedit et puncto temporis tubulus plenus erat. 
Deinde alium rhombo infixit et puncto temporis et secun¬ 
dus plenus erat. Ita perrexit et primo mane omne stramen¬ 
tum netum erat et omnes tubuli auri pleni erant. Sole ori¬ 
ente rex venit. Cum aurum conspiceret, stupuit et gavisus 
est, sed cor eius auri sacra fame premebatur. Molitoris fili¬ 
am in aliam multo maiorem cellam stramento impletam 
duci iussit. Quod ipsum quoque una nocte nere ei impera¬ 
vit nisi vitae pertaesa esset. Puella rem expedire nesciebat et 

flebat, cum porta patefacta est et homuncio iterum apparuit 
et dixit: «Quid mihi dabis, si ego aurum tibi nebo?« - «Anu¬ 
lum, quem in digito habeo«, puella respondit. Homuncio 
anulum sumpsit, rhombo laborare iterum coepit, primo 
mane ex omni stramento aurum nitens neverat. Rex, cum 
aurum conspiceret, praeter modum gavisus est, sed auri 
sacra fame pressus molitoris filiam in aliam multo quidem 
maiorem cellam stramento impletam duci iussit et: «Et e 
hoc strumento tibi hac nocte aurum faciendumst. Si tibi 
continget, in matrimonium te collocabo.«- Ut haec sit mo¬ 
litoris filia, secum cogitavit, tamen divitiorem quam eam 
toto in orbe terrarum non inveniam. Cum puella sola esset, 
homuncio tertium venit et dixit: «Quid mihi dabis, si et 
nunc quidem stramentum nebo?« - «Nil amplius habeo 
quod tibi dare possem«, puella respondit. «Sponde mihi, 
cum regina facta eris, infantem tuum primum genitum.« Et 
molitoris filia: «In posterum prospicere nequeo.« Neces¬ 
sitate coacta aliam viam salutis non invenit. Homullo om¬ 
nia, quae ab ea postulabat, factum iri promisit. Qua re et 
tertium e stramento aurum nevit. Cum mane rex veniret et 
omnia cum magna sua voluptate facta videret, uxorem eam 
duxit, et bella molitoris filia regina facta est. 

Anno post pulchrum infantem peperit. Homuncionis 
noniam recordabatur, cum subito in cubiculum eius intra¬ 
vit et dixit: «Nunc mihi da quod promisisti.« Regina cohor¬ 
ruit. Homuncioni omnes opes regni promisit nisi infantem 
ei auferret. Cuiautem homullus: «Immo non!« inquit. «Ani¬ 
mans mihi gratior omnibus divitiis huius mundi est.« Cum 
hoc audiret, regina tantopere lamentari et flere coepit, ut 
homuncionem eius misereret. «Si tribusdiebus nomen me¬ 
um sciveris,«inquit, «infantem tibi tecum habere licebit.« 


68 n De Rumpelstiltulo apologus 



Regina totam per noctem omnia nomina, quae usquam 
audiverat, recordata est nuntiumque per regnum misit, ut 
late longeque percontaretur, quae alia nomina inveniren¬ 
tur. Cum proximo mane homullus veniret, Casparum, 
Melchiorem, Balthasarem et cetera nomina, quae sciebat, 
per ordinem numeravit. Homuncio autem semper respon¬ 
dit: »Ita minime vocor.« Altero die nuntium ubique in vici¬ 
nia homines quaerere et percontari iussit, quae nomina ha¬ 
berent. Homuncioni insolitissima mirissimaque nomina 
dixit: «Tibine fortasse nomen Costabestia, Vervicisura, Pes- 
consertus?« Sed semper respondit: «Ita minime vocor.« 
Tertio die nuntius revenit et dixit: «Nullum nomen recens 
inveni. Cum autem monti alto appropinquarem et viam sil¬ 
vaticam flecterem, in loco remotissimo casellam conspexi, 
ante quam ignis tremula flamma ardebat, et quam homun¬ 
culus Catagelasimus uno pede circumsiluebat et clamabat: 
>Hodie coquam, cras coquam, 
perendie reginae infantem arcessam. 

Rumpelstiltus nomen mi, 
sed hoc notumst nemini.«< 

Cum nomen articulatum audiret, regina gavisa est, quod 
facile intellectu. Homullus paulo post intravit et «Age, regi¬ 
na, quid est nomen mihi?« inquit. Quae primum: «Tibine 
nomen Cuntius?« - «Non ita.« - «Henriculusne appella¬ 
ris?!! - «Nihil sane.« 

«Tene forsitan Rumpelstiltulum vocant?» 

«Hoc diabolus tibi dixit», homullus exclamavit et pede 
dextro ira ardens tanta vi terram perfodit, ut usque ad 
coxam in ea inhaereret. Tum furore incensus pedem sinis¬ 
trum ambobus manibus corripuit seque ipse in duas partes 
scidit. 

Vir asinum habebat, qui iam multos per annos impigre sac¬ 
cos ad molas portaverat cuiusque nunc autem vires decre¬ 
scebant, quo factum est ut ad opus faciendum magis magis¬ 
que inutilis fieret. Dominus secum de eo caedendo delibe¬ 
rabat. Asinus autem praesensit se in discrimine periclitari. 
Quare aufugit iterque Bremam convertit. Ibi, ut secum co¬ 
gitabat, musicus urbanus fieri potesset. Postquam pau¬ 
lisper iit, canem venaticum in via iacentem invenit. Qui 
anhelabat quasi usque ad defatigationem cucurrisset. E quo 
«Curnam, dic, tantopere anhelas, Mordacule?« asinus 
quaesivit. Et canis: »Eheu!«, inquit. «Dominus me caesurus 
erat, quod senectute confectus diem ex die debilior fio 
adque venandum noniam utilem sum. Re ita stante in spa¬ 
tium fugi. Quid autem nunc faciam ad me sustentan¬ 
dum?» - Cui asinus: «Scio quod facies«, inquit: «Ego Bre¬ 
mam eo ubi musicus urbanus fiam. Vade mecum et item ad 
rem musicam accede. Ego lyra canam, tu tympanum pul¬ 
sabis.» Quod cani opportune accidit. Tum longius proces¬ 
serunt. Haud ita multo post felem convenerunt in limine 
sedentem, qui frontem contrahebat. Cui asinus: «Qua de 
causa«, inquit, «tam male affectus es, Barbuliger?« Et felis: 
«Tune hilaris es, si faucibus premeris? Mea domina in 
aquam me mergere voluit, quod annosus sum, quod dentes 
mei hebescunt, quod ad fornacem sedere placideque fre¬ 
mere mihi gratius est quam mures venari. Ad tempus qui¬ 
dem me proripui, sed tamen omnia consilia frigent: Quo 
me vertam?« - »Nobiscum Bremam i. Musicam nocturnam 
faciendi peritus es. Musicus urbanus fieri poteris.« Quod 
felis maxime probavit et una cum eis profectus est. Profugi 

tres deinde fundum praeteribant, cuius in porta gallus do¬ 
mesticus sedebat qui omnibus nervis canebat. Cui asinus: 
»Clamores tui mihi ossa percutiunt«, inquit, «quid in ani¬ 
mo habes?« - »Sudum presagivi«, gallus inquit, »quod dies 
est Beatae Mariae virginis, quo Christuli infantis subuculas 
lavavit et in sole siccavit. Cum autem crastino die solis con¬ 
vivae ad cenam vocati veniant, domina immiserabilis co¬ 
quae dixit me in iure coctum esum hodieque caput meum 
praecisum iri. Qua de causa nunc altum clamorem tollo 
quoad potero.« - Sed asinus: «Minime vero, Rubricapitule», 
inquit, «potius i nobiscum, qui Bremam imus. Morte meli¬ 
ora ubique invenis. Tibi bellissima vox. Concentus so¬ 
norum suprema lex.« Quod consilium gallo placuit itaque 
omnes una profecti sunt. 

Brema civitas autem uno die capi non poterat. Vespere 
ad silvam pervenerunt, ubi pernoctare cogitabant. Asinus 
et canis sub magnam arborem procubuerunt, felis et gallus 
ramos appetiverunt, quorum gallus summum elegit, quod 
locorum omnium tutissimus erat. Priusquam obdormivit 
quoquoversus circumspiciebat. Putabat se procul scintillu¬ 
lam ardentem oculis cernere. Amicis dixit, ut e luce effici 
posset, ut prope casa esset. Et asinus: «Proficiscamur et ad 
casam adeamus«, inquit, «hic enim malo hospitio recipi¬ 
mur.# Canis putabat se e nonnullis ossibus et mica carnis 
fructum capere posse. Igitur iter eo converterunt, ubi lux 
lucebat, quam magis magisque clarius micantem videbant 
et quae magis magisque crescebat, dum ad casam praedo¬ 
num clare illuminatam pervenerunt. Asinus, qui maxima 
statura erat, fenestrae appropinquavit et introspectavit. 
«Quid vides, Eque cane?« gallus ex eo quaesivit. «Quid vi¬ 
deo?» asinus respondit. «Mensam bonis epulis exstructam 

praedonesque largiter se invitantes, qui eam circumse¬ 
dent.# - »Quibus et nos delectaremur«, gallus inquit. Et asi¬ 
nus: »Ita est ut dicis. Utinamiamincasainessemus!«Besti- 
ae deliberaverunt quae facienda essent ad praedones expel¬ 
lendos. Denique sciverunt quomodo difficultas amovenda 
esset. Asinus pedes priores in fenestra posuit, canis in ter¬ 
gum asini insiluit, felis in canem scandit, postremo gallus 
sursum volavit felisque in capite consedit. Signo ad musi¬ 
cam faciendam dato una cantum inceperunt: Asinus cla¬ 
mabat, canis latrabat, felis iterum iterumque »miau« facie¬ 
bat, gallus ci-cri-ci canebat. Tum per fenestram in conclave 
irruerunt, ut quadra vitrea creparent. Clamore horrido ter¬ 
rore percussi praedones, qui putabant larvam introvenisse, 
in silvam aufugerunt. Nunc quattuor sodales ad mensam 
assederunt cenae reliquiis contenti. Ederunt quasi quattuor 
hebdomades fame laborare deberent. 

Epulis vespertinis finitis symphoniaci lucem exstinxe¬ 
runt dormitoriumque ingenio et indoli cuiuscumque con¬ 
veniens quaesiverunt. Asinus in sterculino recubuit, canis 
post ianuam assedit, felis in foco prope cinerem calidam, 
gallus in scalis gallinaceis. Cum iter longum eos defatiga¬ 
visset, cito obdormiverunt. Cum media nox praeterisset 
praedonesque procul viderent omnes luces in casa exstinc¬ 
tas omniaque tranquilla esse, archipraedo dixit: »Cumam 
clamores pertimuimus?« Praedonem ad casam adire eam- 
que inspicere iussit. Cum legato omnia tranquilla videren¬ 
tur, ad lucem accendendam in culinam intravit. Cum felis 
oculos igneo colore flagrantes carbones viventes esse ar¬ 
bitraretur, ramentum sulphuratum ad eos admovit, ut scin¬ 
tillas exciperet. Felis autem iocum in seria vertit, in faciem 
eius insiluit, exspuit, unguibus eum laceravit. Terror ei in- 

cidit, per posticum aufugere voluit. Sed canis, qui ibi iace- 
bat, prosiluit et morsu pedem eius laesit. Cum per aulam 
praeter stercus transcurreret, asinus pede posteriore eum 
percussit. Gallus autem clamoribus e somno excitatus de 
scalis gallinaceis clamavit: »Ci-ci-ri-ci!« Praedator quam ce¬ 
lerrime ad ducem suum recucurrit et «Eheu, in casa venefi¬ 
ca horribilis est, quae me afflavit suisque longis unguibus 
faciem laceravit; et ante portam vir cultro armatus stat, quo 
pedem meum pupugit; et in aula monstrum nigrum iacet, 
quod clava lignea in me invasit; et in tecto iudex sedet, qui 
>Affer hunc mi !< vociferatus est. Qua de causa citissime me 
abripui.« Abhinc praedones in casam intrare noniam aude¬ 
bant. Bremae civitatis symphoniaci autem tam bene in ea 
se habebant, ut in aeternum in ea manere vellent. Narratori 
huius fabulae animo incitato loquendo lingua etiamnunc in 
ore urit. 

